Eukalipto monolaborantzaren arazoei aurre egiteko ekimena jarri dute martxan - Aiaraldea - Alea.eus\nEukalipto monolaborantzaren arazoei aurre egiteko ekimena jarri dute martxan\nErredakzioa 2021-02-07 15:30\nUhandre Amurrioko Baso Biziak plataformaren aurkezpena. / BASO BIZIAK\nUhandre-Amurrioko Baso Biziak elkartea sortu dute, eukalipto monolaborantzek sortutako ingurumen arazoei aurre egiteko.\nEukaliptoaren hedapen inkontralatuak lurraldean sortzen dituen ingurumen arazoei buruz hausnartu eta jardun nahi duen herri ekimena da Uhandre-Amurrioko baso biziak elkartea.\nEkimeneko kideek adierazi dutenez, gaur egun sortze prozesu betean daude, eta helburuetako bat da "herritarrak kontzientziatzea eta sentsibilizatzea pinudien monolaboralantza ordez eukalipto monolaborantzak jartzeak sortzen dituen ingurumen arazoez".\nAzkenaldian, klima aldaketaren ondorioz, euskal pinudiek gero eta gaixotasun gehiago, indartsuagoak eta askotarikoagoak jasaten dituzte. Azken urteotan, batez ere 2018an, Banden gaixotasuna izenez ezagutzen den gaixotasunaren ondorioz, Arabako mendiak betetzen dituzten pinudi asko erabat moztu behar izan dira —matarrasa—; horietako asko "presaka, mozketaren puntu optimora iritsi gabe", azaldu dute.\nOndorioz, mendi horiek eukaliptoz ari dira birsortzen. "Espezie hori hedatzen ari da, eta, ebidentzia zientifikoan oinarrituta, inbasio arrisku handia dute, eta oso arriskutsua da biodibertsitateari eta ekosistemen funtzionaltasunari eusteko", ohartarazi dute. "Eukaliptoa ugaritzea, zalantzarik gabe, arrisku larrian jartzen ari da Amurrioko mendiaren multifuntzionaltasuna, iraunkortasuna eta balioa".\nPlataformak "paperaren industrien interesak" daudela azaldu du, "bidezkoak izan daitezkeen arren, ez datozela nahitaez bat herritarrek eta lurraldeak berak biodibertsitateari, paisaiari, ingurumen-hezkuntzari, turismoari edo alternatiba ekonomikoei dagokienez duten interes orokorrarekin".\nTestuinguru horretan jaio da Uhandre Amurrioko Baso Biziak elkartea: "Interes kolektiboak defendatzeko, ingurumen kaltearen ebidentzia zientifikoan oinarrituta eta Natura Ondareari eta Biodibertsitateari buruzko 42/2007 Legeak toki erakundeei natura ondarea eta biodibertsitatea kontserbatzeko neurri arauemaile edo administratibo gehigarriak ezartzeko ematen dien gaitasunean oinarrituta", udalbatzari eskatu diote dagozkion neurriak har ditzala Amurrioko eukaliptoen landaketen aurka.\nHorretarako, manifestu baten aldeko sinadurak eta atxikimenduak biltzeko kanpaina abiatu dute.


Laster hasiko dira eraikitzen Miguel Altuna Institutu berria - Bergara - Goiena.eus\nLaster hasiko dira eraikitzen Miguel Altuna Institutu berria\nUbane Madera 2016-02-02 17:00\nBergarako San Martin auzoan eraikiko dituzte eta burokrazia kontu batzuk faltan, egunotan emango dituzte obrak egiteko makinak bertara, eta lanok bukatuta izango dira 2017/2018 ikasturterako. Miguel Altuna Institutuko zuzendari Josune Irazabal, pozik dago, urtetako atzerapenaren ostean, dagoeneko martxan daudelako eraikin berriak egiteko lanak.\nMiguel Altuna Institutuaren azpiegitura berriak 10.000 metro koadroko azalera hartuko du; bi eraikin egingo dituzte, elkarri lotuta egongo direnak; Ferrovial Agroman enpresak eraikiko ditu 7.000.000 euro pasako aurrekontuarekin eta aurreikuspena da hogei hilabetean bukatuko dutela guztia.\nBi eraikin berri\nHain justu ere, eraikinotako bat tailerretarako erabiliko dute, eta bestea, berriz, ikasgeletarako eta oro har, administrazioarekin lotutako zerbitzuetarako.\nAspalditik datorren egitasmoa\nArrazoi batengatik edo bestearengatik, urtetako atzerapena eta hainbat aldaketa izan ditu egitasmoak, Josune Irazabalek, Bergarako institutuko zuzendariak, esplikatutako moduan: "Ordua zen, 10 urte baino gehiago darama proiektu honek, 2001ean hasi ginen proiektuarekin, gauza bat zela eta beste bat zela atzeratu egin da eta azkenean esan dezakegu martxan dagoela".\nAzpiegitura berriak eraikitzeko arrazoiak dira, berriz, txiki eta zaharkituta geratu dela Lanbide Heziketako zentroak Bergarako erdigunean erabiltzen dituen instalazioak: "Bi alderdi dauzkagu: batetik, jende gehiago daukagu orain, eta horrez gain, oso zaharkituta dago ikastetxea, igogailurik ere ez dauka eta beste gauza batzuk ere falta ditu".\nErreferente, Lanbide Heziketan\nIkasle asko erakartzen ditu Miguel Altuna zentroak, Lanbide Heziketan eskaintza zabala du-eta. Eskaintza zabalaz gainera, aipatzeko modukoa da baita ere Bergarako zentroak duen ibilbide luze eta oparoa. Adierazgarria da, esaterako, Miguel Altuna izena hartuta, joan den mende hasieratik eskaintzen duela Lanbide Heziketa.


‘BERTSOLARI’ ALDIZKARIAK 25 URTE - Bertsolari\nBertsolari aldizkariaren 25 urteak direla-eta aldizkariko gaurko arduradunak, hasierako sortzaileen artekoa nintzenez, nire oroitzapenak edo inpresioak eskatu dizkit. Oroimenean bila hasita ez dut gauza onak baino aurkitzen. Hasierako larritasun puntu haiek gainditzea lortu genuenetik behintzat. Hona hemen, 25 urte hauen, nire azaleko begiradatxoa nahas-mahas xamar bada ere.\n1991ko maiatzean ateratakoa da gure lehen alea, Gregorio Larrañaga Mañukorta, “Jainkomendiko mutila” bizarra kentzen dakarren alea. Probokazio pixka bat izan zuen azal hark. Bertsolaritzak ospe handi xamarra bizi zuen garaian hasi ginen. Mañukortaren fenomenoak berak ere bertsolaritzaren munduan leku berezia izan du. Garai hura izango zuen Gregoriok, agian, plaza askotan estimu handienean ibili zen garaia ere. Beraz, aldizkariak hasieratik izan du gai serioak eta ez hain serioak jorratzeko asmoa.\nBertsolaritzaren inguruan albiste zen guztiari erreparatu nahi zitzaion eta bertsozalearen intereseko izan zitekeen guztiak zuen lekua. Puntako bertsolarien, bertsolaritzatik urrundutakoen, bertso-eskolen, bertso jarrien eta, hasiera hartan, baita plazako bat-bateko bertso saioen isla ere izan zen.\nBertsoa irratietan entzuten zen batik bat, baina telebistan ere bazuen bere asteroko lekua. Idatzian ere leku egin zitzaion. Dena den, bertsoak idatzita Elkarteak urtero argitaratzen duen Bapateanek argitaratu ditu urtero, eta, gerora, aldizkarian ez du jarraipenik izan. Bertso-paperek ere ez dute bide handirik egin aldizkarian, hasierako asmoa hala izan bazen ere. Bertso-eskolek, ordea, lekua izan dute beti eta baita gaur egun ere.\nBeste atal bat garrantzitsua nazioartean inprobisazioak zuen lekuari erreparatzea izan da. Hasita geunden beste lekuetako berriak jasotzen, eta lehen aletik bertatik izan zuten presentzia Kubako dezimistek eta, gerora, ale askotan egin zaio leku munduko inprobisazioari.\nBertsozale Elkartearen baitan egindako gogoeta saioek ere, Bertsolamintzak-eta, agerkari hau erabili izan dute azterketa horiek publikatzeko. Eta Txapelketak beti presente egon dira. Horregatik baliatu zuen, noski, Gipuzkoako Txapelketa sonatu hartako Lizaso, Euzkitze, Egaña hiru hautagaien hedabideek puztutako fenomenoa, gero Peñagarikanok eraman bazuen ere txapela. Garai hartan porrak egiten ziren, ia apustuak ere bai, halakoxe giroa bizi zuen bertsolaritzak 1990eko hamarkadan.\nAldizkari batek jendea erakarri behar du, eta jendea zerk erakartzen duen aldizkarien munduak erakusten du ondoen; beraz, beharrezkoa izan da irudiari garrantzia ematea, horrek erakartzen gaitu lehenbizi. Aldizkariak, beraz, hasieratik izan du intentzio hori, eta asmatu duelakoan nago. Lehenbizi argazkiak ikusi geroago edukietan sartzeko. Gai arinak landu izan ditu tarteka, baina, bertako edukiak ikusi besterik ez dago, seriotik ere jo duelakoan nago gai arinetik adina.\nIbilian egiten da bidea eta Bertsolarik ere aurkitu du bere lekua, beste inork betetzen ez zuena eta interesa zuena. Bide horretan agertu dira bertsolariak oporretan, bertsolarien amak, bertsolarien emazteak, bertsolari familiak, bertsolari emakumeak, bertsolarien ofizioak, argazkiak, zaletasunak. Denok joan gara bertsolariak pertsona bezala gehiago estimatzen haien sekretutxoak ezagutu ahala.\nEmakumeak bertsolaritzan zuen eta hartzen ari zen lekuak ere izan du bere isla, ez behar zukeena, agian, erredakzio taldean ere gizonezkoak ginelako denak, baina hori ere bide egiten joan da aldizkarian, bertsolaritzaren barruan eskuratzen ari den protagonismoaren lekuko.\nEta komikiak ere izan du lekua. Oker ez banago 1996an egin genuen lehen saioa, 2005ean ere izan zen eta 2015ean 100. alea da horren azken lekuko garbiena.\nEta izan dira tartean Agendak ere, bat bertsolari emakumeei eskainia, bestea musikaren atalari eta hirugarrena bertsolarien txikitako argazkiekin.\nBestetik, kuriositate modura, gogoratu behar da 1991ko lehenbiziko alearen prezioa pezetatan zetorrela, 350 pta, 2000. urtean 800 pezetakoa zena eta, jakina denez, 2001ean hasi ginen gu ere prezioa eurotan jartzen, baina bere baliokidea pezetatan jarrita badaezpada ere.\nAldizkariaren 25 urteko historian etapa ezberdinak ikusi ditugu, lau-bost urtetik behin diseinua hobetuz joan da. Beti izan du kalitatezko aldizkariaren itxura, koloretako argazki bikainekin, baina ezagun du bidean hobera egin duela eta aleak mardulagotzen joan dela.\nBaina 25 urte hauen meriturik handiena, hasierako garai hartan beste inork baino gehiago sinistu zuen Joxan Agirrerena izan da, Elkarreko Xanti Jakaren babesean, berak eraman baitzuen gurdia, batez ere, hasierako une zail haietan. Beti izaten dira zailak hasierak. Egindako lanak izan zituen kritikak, baina hori ez da txarra, zer esana eman egin behar baitu, nonbait, garrantzia duela jabetzeko eta, horretan, Joxanek du meritua, berak sinistu zuen lehenbizi eta beste guztiok animatu gintuen lankidetzara, gero. 25 urtean 100 ale joan dira, ez da broma!\nEsan beharra daukat, niretzat ikasbide ona izan dela irratian elkarrizketak emititzetik, jasotako informazioa idatziz ematera dagoen aldeaz jabetzeko eta kontatu nahi dena adierazkortasunez ematen asmatzeko ahalegina egiteko. Izan ere, alboko atetik sartu nintzen kazetaritzan irratian, eta, harekin batera, gero, idatzizkoa ere egin dut zerbait.\nNiretzat gozagarria izan da beti, bertsolaritzaren inguruko protagonistekin hitz egin eta zer esana zutenen testigantzak jaso eta hedatzea, irratiz zein idatziz. Nire zaletasun handienetakoan murgilduta bizitzera, protagonistekin eroso eta lagun ibiltzera eraman izan nau horrek. Oso jende onarekin topo egin dut, oso esker oneko eta eskuzabala izan da, oro har. Beraz, eskerrak eman beharra daukat, Joxan Agirre Bertsolari aldizkariaren sustatzaile nagusiari eta bertsolaritzari orokorrean.\nGaur egun aldizkariaren ardura duen taldeari nire zorionik beroenak. Nik, gaur egun, irakurle modura jarraitzen dut, eta ia ale guztiak gertatzen zaizkit interesgarri. Oso neure sentitzen dut Bertsolari, nola ez, eta harro sentitzen naiz etxean ale berri bat jasotzen dudan aldiro.\nZorionak denoi eta izan dezazuela urte askotan jarraitzeko adorea!\nTags: 25 urte bertsogintza bertsolari aldizkaria laxaro azkune


Asteazkena, 2016(e)ko abendua(r)en 28-(e)an 00:00etan\nInuxente Eguna dela eta, KEM-MOC talde antimilitaristak “ejerzitoak datorren urtean berriro inuxentada bat egingo digula” salatu du. 2017ko Estatuaren aurrekontu orokorrak Defentsa-ministerioko gastua %30a igotzea pentsatu du, 2016ko 6.900 milioi eurotik, 2017ko 8.900 milioi eurotara pasatuz. Horrela konfirmatu zuen egun hauetan Cospedal ministrak Kongresuko talde parlamentarioen Defentsako bozeramaileei.\nXahubide hau ikusi eta gero, kolektiboak aldarrikapen hau egin du: “Ez izan inuxente, izan desobediente.” KEM-MOC taldeak hau adierazi du: “Diru kopuru handi hori gure zergetatik dator, horregatik, urtero Bilbon Eragozpen Fiskalaren bulegoa zabaltzen dugu, jendeak injustizia horri desobeditu ahal izateko, haien zergetatik gastu militarrerako erabiltzen den dirua, gizarte helburuetan inbertituz.”\n“Estatuaren Aurrekontu Orokorretan gastu militarra handitu egin da iazko diru kopuruarekin konparatuz, beste Ministerioetan gertatu ez den moduan, Gizarte eta Hezkuntza kaltetuenak izanik”, salatu du talde antimilitaristak, “eta hori gutxi izango ez balitz, datu horiei beste Ministeriotan dauden gastu ezkutuak gehitu behar dizkiogu, hala nola Industria Ministerioak finantzatzen duen armagintza edo Kanpo Arazoetarako Ministerioak finantzatzen dituen nazioarteko ekintza militarrak, eta beste asko.”\n“Militarizazioaren alde Estatuak egin duen apustua argi dago. Estatuak gerra-kultura hori sustatzeko behin eta berriro egiten dituen ekintzak salatzen ditugu” dio talde antimilitaristak. Haien ustez, azken urteotan erlazio internazionalak militarizatzeko joera dago, adibidez, errefuxiatuen krisi humanitarioaren aurrean mugen militarizazioa, gatazketan inplikatutako herrialdeei armen salmenta egitea edo NATOren Rotako baseko misilen kontrako ezkutua, kasu guztietan aldez aurretik onartutako akordio internazional eta nazionalak hautsiz.”\nGASTU MILITARRAK BEHAR SOZIALETARA\nEZ EMAKUME, EZ GIZON, EZ EURORIK GERRARAKO


Sanlúcarrek irailaren 14an ospatuko du Andaluziako Atenaseko X Bilera , hirian First World Tourren V. Urteurrena ospatuko den ekitaldia, eta 400 pertsona baino gehiago bilduko ditu Merced Auditorioan.\nSanlúcar lelopean , joan-etorriko kultura-abentura batean , udalak hamarkada bat antolatu du Andaluziako athenaeumek hamarkada bat antolatu duten urteko topaketa horien jabe. Andaluziako Ateneo Federazioak 2006an sortu zen eta 4.600 bazkide baino gehiagok osatzen duten hogei erakundek osatzen dute gaur egun.\nEkitaldi honen aurkezpen publikoa Udal Jauregiko Zutabe Patioan ospatu zen , Victor Mora alkatearen presentziarekin; Kultura Diputazio Probintziala, Salvador Puerto ; Atenaseko Federazio Andaluziako presidentea, Manuel Simancas ; eta Manuel Reyes, Ateneo de Sanlúcar- eko presidentea .\nJosé Manuel Caballero Bonaldek, Sara Barasek, Antonio Manuel Rodríguez Ramosek eta Rosario Camacho Martínezek Ateneistak de Honor izango dira. Bestalde, Casa Medina Sidonia Fundazioak Ateneo de Honor izeneko bereizketa jasoko du .\nAlkateak Sanlúcarko atenastarrei "bere etengabeko lana kultura eta tradizioak lortzeko eta V bere mendeurrenaren ospakizunean duen eginkizun garrantzitsua" eskertu du. Sanluqueña erakundeko lehendakariak, bertaratuen harrera egiteko arduraduna , hiria biltzen duen bilera honen garrantzia azpimarratu du .\nJerezko Camerata del Ateneo -k, Emelina López-ek zuzendutakoa, musika ukitua aurkezpen ekitaldiari jarri dio.


Irekia Eusko Jaurlaritza - Gobierno Vasco :: Bingen Zupiria Kultura eta Hizkuntza Politikako sailburuak parte hartu du Kulturaren Euskal Kontseiluaren bileran\n<img src="https://www.irekia.euskadi.eus/uploads/cover_photos/56684/original/0.jpg" style="max-width:100%" alt="" />\nBingen Zupiria Eusko Jaurlaritzako Kultura eta Hizkuntza Politikako sailburuak parte hartu du Kulturaren Euskal Kontseiluaren bileran, Donostiako Tabakaleran. Gaurko bileran berarekin izan dira, baita ere, Joxean Muñoz, Kultura sailburuordea; Miren Dobaran, Hizkuntza Politikako sailburuordea; eta Aitziber Atorrasagasti, Kultura Sustatzeko zuzendaria, Jaurlaritzaren beste kideen artean. Haiekin batera izan dira, halabere, Kontseilua osatzen duten Kulturaren arloko ordezkariak.\nGaurko saioan Eusko Jaurlaritzaren Kultura Plana 2020-2020 aurkeztu dute, bai eta generoa kultur arloetan aztertu duten ikerketak ere.\nKulturaren Euskal Kontseiluak (KEK), 2000. urtean sortu zenetik, euskal kulturako eragile publiko eta pribatuen topaleku bihurtu nahi izan du. Bere helburu nagusia lankidetza bultzatzea eta kultur eremu euskaldun bat egituratzea da, gero eta globalizatuagoa den ingurunean. Helburu hurbilekoena koordinazioa sustatzea da, hiru norabidetan: koordinazio bertikala kultur gaietan eskudun diren hiru erakunde mailetako organoen artean (Jaurlaritza, aldundiak eta udalak); koordinazio horizontala kultur jardueran gehien eragiten duten erakunde-esparruekin nahiz Nafarroa eta Iparraldeko erakunde publiko eta pribatuekin; eta, azkenik, koordinazioa hainbat kultur sektoretako gizarte eragileekin.\n0.jpg 60 KB (jpg)\nNekane Zeberio Ganzarain\nBingen Zupiria Eusko Jaurlaritzako Kultura eta Hizkuntza Politikako sailburuak parte hartu du Kulturaren Euskal Kontseiluaren bileran\nIñigo Urkullu Lehendakariak Euskadi Literatura Sariak banatu ditu Gasteizko Artium Museoan egindako ekitaldian


III URTEA — N. 33\nBagilla-Garagarrilla (6-7) 1956\nErri baten espiritua\nEuskaldunok ondo sartuta daukogu barruan, gure Erria —txikia izanarren— munduko ospetsuenetarikoa dala. Baiña bearbada, ez dakigu ain ondo nun dagoan gure izen onaren iturburu gardena.\nEz dira gure mendiak, gure zelaiak, gure baserri eder zuriak —parkatu deistala Iparragirrek— Euskalerria entzutetsu egin dabenak. Ez gure fabrikak, gure lantegiak, gure itxasontziak.\nGorputzeko apaingarriak baiño geiago valio dabe gogo barrukoak; eta lurreko ondasunak baiño, arimako virtuteak.\nHerentzia espiritual aundi baten jabe dira euskaldunak, eta ogeigarren gizaldiraiño bizirik gorde al izan dabe auren antxiñako espiritua. Espiritu orrexek egin dau ospetsu gure Erria. Bizitzearen philosophia aparteko bat irakatsi deuskue gure asaba zarrak. Mundua ikusi eta bizitzako problemak ebazteko modu berarizko bat. Eta espiritu orren odola —diño Unamunok— izkuntzea da.\nOraingo euskaldunok, beiñolakoen antzera, indar guztiakaz zaindu bear dogu gure bizimodua. Gaur egunean, arrisku itzalean bizi dira munduko idiosinkrasia guztiak. Alde batetik, errien arteko distantziak ezereztu egin dira; bestetik, ziñe, radio ta televisiñoak dana iruntsi gura dau, dana bardindu, dana «estandardizatu».\nEutsi deiogun sendaro gure Erriaren bizimodu valiotsuari. Begiratu daigun bizitzea geure aparteko philosophiaren argiagaz.\nEsaterako, or daukogu begien aurrean Udea. Zetan esan be ez, zerikusi aundia dauko udeak bizitza modernuan. Gero ta geiago. Orain 150 urte direala, Humboldt jakintsuak udako arratsalde baten Laidako ondartzea ikusi ebanean, ez egoan iñor igeri egiten toki zoragarri eretan. Bardin jazoten zan Euskalerriko itxasertz osoan. Eta etorri, banaka batzuk bakarrik lantzean bein etorten zirean erbestetik gure Erria visitetan. Orain, ostera, aundia da gure Erriaren aldakuntzea.\nUda denporan, espiritua nasaitu egiten da. Barruan daroagun animalia iñoiz baiño biziago agertzen da. Atsedena, eguzkia, itxasoa, atsegiña, olgetea, maitasuna gura izaten doguz.\nErri batzuk, besteak baiño geiago agertu oi dabe euren barruko irakiña. Euskalduna, bere sentimentuen manifestaziño guztietan, oso begiratua izaten da, apurtxu bat lotsatia; ez da iñoiz nabarmena, ez da iñoiz urtena. Auxe da gure bizimodua.\nGanberrismoa ez da gure hortuko landarea. Zoritxarrez, aspaldion bedar gaizto orrek indar aundia artu dau gure artean. Orregaitik, oraiñarteko izen ona gorde gura badogu, beti garbi euki bear dogu gure asaba zarrak itxi deuskuen lorategi miragarria. Ez daigun galdu geure aparteko euskaldun espiritua.\nIngalaterra.—Norfolk'eko Dukeak, Ingalaterrako leader katolikoak, guzurtatu egin dau, denpora asko ez dala, Margarita Printzesea erlegiño katolikoan sartuko dalako barria. Periodiko britaniko askok zabaldu eben zurrumurru ori. Agentzia katolikoak eta Buckingham jauregikoak barriz, ixilik egon dira, tautik esan barik.\nDenpora asko ez dala, audientzia bat euki eban Norfolk'eko Dukeak Aita Santuagaz. Visitaldi orrek Printzesearen konversiñoagaz zerikusia eukola esan eben orduan periodikoak. «Gauza bidezkoa da ni Erromara joatea —erantzun eban Dukeak—, Ingalaterrako Ekintza Katolikoaren zuzendaria naiz-da. Ez dago zetan ikusi bear osterantzeko asmorik nire visitaldi onetan».\nAustria.—Teodoro Koerner, naziñoko Presidenteak, karta agiri bat bialdu deutso Gerardo E. Klinkicht'eri, bigarren guda mundialean Alemaniako exerzituan kapitai izandakoari. Karta orretan eskerrak emoten deutsoz, guerra denporan Austriaren alde egiñiko egitadeagaitik. Klinkicht kapitaiak bateria antiaereo bat eukon bere ardurapean Viena ondoan. 1945'eko aprillaren 9'an, San Esteban katedraleko torrea ondatuteko agindu eutsen bere nagusiak, baiña berak ez eban bete agindua. Klinkicht katolikoa da, eta orain, Alemaniako nazionalidadea itxita, austriarra egin da.\nBelgika.—Datorren iraillaren amabian (1956-IX-12), Belgikako Jocistak omenaldi aundi bat egingo deutse Monseiñore Cardijn'eri, J. O. C. Mogimentuaren fundatzailleari, abade egin zanetik berrogetamar urte igaro direala-ta. Monseiñore Cardijn 1906'an ordenatu zan abade Malinas'en, eta arrezkero bere bizitza osoan kristiñau beargiñen alde lan egiten saiatu da.\nFrantzia.—Gaurko egunean, «Frantziako Misiñoak» 36 alkartasun daukoz baserrietan lan egiten dabenak, eta 23 urietan saiatuten direanak. «Sazerdote misiñolariak» guztik pobre bizi dira. Fabriketan, portuetan, edonon zabaltzen dabe, exemplu onagaz batez-bere, Kristoren usain ona.\nBermeon, maiatzeko arratsalde poz-garri bafen. Noan portu mandara! —egin neban neure barruan. Noredonor topauko dot arrantzuaren gaiñean pregunta batzuk egiteko.\nAemen Anton, neure eskola laguna! Berebizikoa dot gura dodanerako. Arrain ontzi baten patroia, begiak zoliak, arpegia baltzerana.\n— Kaixio! Ta...? Ondo, Aingeru?\n— Bai ba.\n— Esaidazu, Anton. Zenbat embarkaziño ibilten dira Bermeotik antxobatan?\n— Nagusiak eta mazizaleak, 150 bat ibilten dira ardora deritxon arrantzuan.\n— Zenbat arrantzale Bermeotik?\n— Bi milla gitxi gorabeera.\n— Euskalerriko portuetarik bakarrik ala beste portuetarik-bere ibilten ete dira antxobatan?\n— Bai orixe. Baionatik asi ta Galizia bitartean, asko ibilten dira. Sanander eta Asturiasetan geu legez, Galizian ez orrenbeste.\n— Bermeon, beste edozein portutan baiño geiago ei dira arrantzurako ontziak. Zenbat geiago?\n— Oneri erantzuteko, beste gauza batzuk argituko deutsudaz. Arrantzua, alturakoa ta baixurakoa izaten da. Itxas-distantziak, millatan kontetan dira. Milla bat 1852 metro, ia ia kilometro bi. Eun milla erritik kanpora, alturakoa; eun millatik errirantza, baixurakoa izaten da arrantzua. Orain ba, baixurako arrantzuan Espaiñiako itxasertz guztian ez dago gure beste itxasontzi daukon porturik. Zenbaten garean nagusi ezin neikizu esan.\n— Zenbat toneladakoak izaten dira gitxi gorabeera gure portuko ontziak?\n— Mazizaleak (gitxi dira oneek) amalau amasei toneladakoak izan oi dira. Nagusiak, ogetamabost berrogetamar bitartean dabiltza.\n— Vaporezko embarkaziñorik ba ete dago Bermeon?\n— Ez. Azkenengoak, txatarrarako saldu zirean aspalditxuko urteetan.\n— Zenbat gizon barruan (abordo) ontzi bakotxean?\n— Geienetan, aoneexek izaten dira: patroia, sotapatroia, mekanikoa ta bere laguna, eta beste amabi amairu gizon: guztira, amabost amazazpi.\n— Antxobea zenbat milla kanpora egoten da itxasoan?\n— Aurten 80 milla Nordesterantza ibilli dira gure ontzi batzuk, beste batzuk 80 Norterantza Bermeotik.\n— Zabala ete da antxobea egoten dan itxasingurua?\n— Ez gura litzaken beste zabal, Kantabria litoraleko ontzi pilloa nasai ibilteko. Generalean, Donibane Lohitzune eta Sanander bitartean zabaltzen dira gure ontziak.\n— Zelan egiten da antxoba arrantzua?\n— Erantzun luzea bear dau onek; baiña alan ta guztiz-bere, eskatu deustazun baiño geiago esango deutsut. Arrantzua, egunez eta gabaz ez da bardin egiten. Arraiña itxasoan ez da bakarrik ibilten. Bakotxa bere ideko lagunakaz baturik ibilten da moltzoan, eta arrain moltzoak bankua dauko izena, euskera garbiagoan sardea. Eta lenen lenengo jakin bear dana: arrain sardea non eta zelan dagoan. Orretarako, izurdea ta itxastxoria izaten dira arrantzalearen lagun. Izurdeak —au da, toninoak edo delfiñak— antxoba zaleak izaten dira guztiz, eta salto saltoka joaten dira antxoba sardearen inguruan, salto bakotxean dozena erdi antxoba sabeleratuten. Antxobea orduan, batu batu egiten da pillo baten, izurdearen iges eta bildurrez. Oneri, mantxungea esaten jako gure mariñelen artean.\nBeste batzuetan itxastxoriak, eurak-bere antxoba zale izanik, sardea non, dagoan ikusi ezkero, ara joaten dira egaz txitean pitean uretan sartu-urten batzuk eginda, bakotxean, garau bat edo bi atara ta jateko. Orduan antxobea, bere arerio onegandik iges, sakondu egiten da uretan lau zortzi braza, itxastxoria ezin sartzeko moduan, eta urari kolore gorrizta baltzista bat emoten deutso, ta orduan arraiña andana gorrian dagoala esan oi da. Ez gitxitan, zegaitik ez dakigula, berekautan ur sakonean joaten da, ta orduan bere buru doala esaten jako.\nEta azkenik, batzuetan arraina, musturtxuak uretarik kanpora atarata joaten da sardan. Auxe da arraiña blankuran joatea.\nMantxungea dala, naiz andana gorri, naiz bere buru, naiz blankura dala, arrantzaleak gauza bat ez dau aztu bear: arrain sardea sekula ez dagoala geldi leku baten, beti martxan doala, apur baten jateko denporan izan ezik, eta bere bidea eguzkiari atzea emonda izaten dala, goizean Estetik Oestera, arrastian Oestetik Estera, eguerdian Norterantza. Eguzkia laiñopean dagoanean, edozein mandara rumbo barik joaten da. Dana dala, sardeari aurrea artu bear jako eta aurretik sarea bota; sardea itsumustuan jausiko da sarean barruan.\nOnetaraxe atrapetan da egunez antxobea edo bokarta.\n— Gabaz zelan da ba?\n— Gabaz argi gitxiago egonarren, ikusgarriago da arrantzua. Lenengo sardea topau bear da. Orretarako argi artifizial bat iziotuten da, beti be arraiña argizale dalako. Baiña zaratarik txikienak be ikaratu egiten dau. Orregaitik, motorraren edo helizearen zaratea naikoa izaten da, arraiñari ikaratuta iges eragiteko. Orduan, iges egikeran, argitasun aundi bat ataraten dau sardeak —phosphoresentzia—, eta auxe da ardora. Argitasun au ez da galdu bear. Orretarako, embarkaziño nagusiak motorragaz edo helizeagaz zaratarik egin ez daian, txaneltxu bat botaten da uretara gizon bategaz eta argi artifizialagaz. Onelan, sardea bateleko argitara etorten da, eta orduan ontzi nagusiak sarea botaten dau, bokarta atrapetako. Orixe da, ardora. Eta ez antxobea bakarrik; sardiñea, akulea, txitxarroa ta berdala be, aolantxe atrapetan dira.\n— Arrantzu ona edo txarra noren eskuetan dago?\n— Patroiak, barruko gizonak eta suerteak, aoneek irurok dauke zerikusia arrantzuan. Patroiak asko jakin bear dau itxasoko gauzetan. Arraiñen oiturak, non dagozan kalak edo arrain lekuak —batez-bere lebatzarenak—, non ur epelak, otzak eta beroak, zein arraiñek daukon zein oitura, euren martxa ta ibilleretan norantza dauken jokerea, zein sasoitan agertzen dan zein arrain, aizearen rumboa, noiz direan ilgora-ilbeerak, izgora-izbeerak, eta abar. Bere aginpideak osoa izan bear dau bere gizonakaz: eskua sendoa, biotza samurra. Patroi baten zerikusia, euneko berrogetamar dala esango neuke, barruan. Baiña beste berrogetamar, barrukoen zerikusia da. Oneek patroiari euren laguntziño guztia emon bear deutse; ta orretarako, eurak-bere arrantzuko gorabeera guztiak ondo jakin. Alan ta guztiz be, sarri askotan arrantzua ez da ugaria izaten, suerte onik ez dagoanean. Zenbat bidar, sarea arraiñez beterik dagoala, pixuaren pixuaz urratuten da, eta orduan sare ta arrain dana era batera galdu! Zenbat bidar, ontzi batek sardea lenago ikusi, ta beste batek aurrea artu ta dana koiu!... eta aolan.\n— Gure mariñelen artean sartu ete da arrantzurako oraingo aurrerakuntzarik?\n— Bai ta ez gitxi, Bizkaiko portuetan beintzat. Esaterako, sareak, orain amabost urte baiño ari fiñagoagaz egiñak dira, ta zabalago ta luzeagoak. Gure portuan ez dago vapor bapere; diesel motorrak dira guztiak. Vivera kontuetan, jan-edanean esan gura dot, len baiño asko ta asko be obeto. Radioa ez da falta barruan, erriko barriak jakiteko; eta embarkaziño gitxi dira emisorea ez daukenak, batak besteari arrantzuan lagunduteko edo erriagaz berba egiteko. Gero, arraiña fresko gorde bear danean, ontzi guztiak eroaten dabe izotza.\n— Ze legislaziño dago arrantzaleen eskubideak zainduteko?\n— Ez dago legislaziño bardin bat Espaiñiako litoral guztirako. Portu bakotxak daukoz bere legeak, oiturazko legeak. Alan ta guztiz-bere, txitean pitean sortzen dira eztabaidak; eta orduan euren artean, onean, ebazten dabe egokien dana.\n— Luzeera zabaleran, zelakoak dira arrantzuko sareak?\n— Aunditxuenak 75 edo 85 braza luze, 35 edo 40 sakon: 100 x 50 m., gitxi gora-beera.\n— Gaur egunean eta orain berrogetamar urte, bardin samar arrantzua, ez da?\n— Orren gainean, len be esan deutsut zeredozer. Atuna ta zimarroia ta espezie orretakoak, amuagaz eta karnada biziagaz atrapetan dira. Karnada bizia, bokarta izaten da; eta bear danerako barruan depositu baten ur kresaletan eroaten da. Antxiña ardoran arraiña atrapetako, arri aundi bat jaurtigiten zan uretara, aborrotsa egiteko. Orain helizearen zaratea naikoa izaten da arraiña non dagoan jakiteko. Gaiñerako gauzetan, orain 50 urte ta gaur egunean bardin gitxi gorabeera.\n— Zenbat izan da aurten egun baten Bermeon sartu dan arrain kantidaderik aundiena?\n— Aurten egun baten bakarrik sartu izan dira Bermeon 630.000 kilo antxoba, Donostia, Ondarroa, Santurtze ta Sanandereko portuetara bermeotarrak eroan dabena kontau barik.\n— Zenbat izan da ontzi batek ekarri dauan kantidaderik aundiena?\n— Aurten, gau baten bakarrik ontzi batek 27.000 kilo antxoba ekarri ditu.\n— Ze kantidade antxoba, sasoi guztian Bermeon sartu dana?\n— Martian, aprillean eta maiatzean 6 485.152 (sei milloi, laureun ta larogetabost milla, eun ta berrogetamabi) kilo pixau dira Kofradiako baskulan.\n— Ze balio pesetatan?\n— 18.508.187 peseta (amazortzi milloi, bosteun ta zortzi milla, eun ta larogetazazpi). Jaungoikoari eskerrak, zorion apur bat ekarri deusku aurten bokartak.\n— Antxoba sasoia noiztik noizera izaten da?\n— Martia, aprilla ta maiatza izaten dira ardoran egiteko sasoirik onena. Giputzak, gitxi edo asko urte guztian ibilten dira. Bermeotik, karnadatarako-edo izan ezik, ez gara antxobatan ibilten iru illabete orreetarik kanpora.\n— Eskerrik asko, Anton, ain gauza jakingarriak esan deustazuzalako. ANAITASUNA-ren irakurleak poz aundia artuko dabe ain gauza politak jakitean.\nItxasontziak itxaso zabalean galtzeko zorian larri dabiltzanean, seiñale bat dauke beste ontzieri laguntza eskatuteko: S. O. S. (Morse alphabetuan: ... — — — ...), eta alantxe egiten dabe euren txistuagaz edo radioagaz. Baiña noredonor edozer gauzagaitik, motivo aundi barik, alarma deia aidera botaten asiko balitz, dei ori alperrik izango litzake denpora gitxi barru, eta itxasontziak laguntza barik aurkituko lirake, itxaso baltzean galdu gordean dabiltzanean.\nGizonak bata besteagaz solidario bizi dira munduan, eta ezin izan leiteke bestela. Jaungoikoaren legea da batak besteari lagundutea, ta laguntza au alik ondoen maitasun guztiagaz emotea. Solidaritza au (naitanaiezkoa bai arimearen, bai gorputzaren bizitzarako) bear dan legez izango bada, ta bere egitekoa bear dan legez beteko badau, gizonak euren artean batak besteari egia esan bear deutse, alkarren laguntzarako komeni dan neurrian.\nGuzurra esaten dan bakotxean, Jaungoikoaren asmoak galerazo egiten dira. Zetan edo atan norberak bere egitekoa egiten ez badau, Jaungoikoaren asmo guztieri kalte egiten jake, estaziño baten trena okerreko bidetik jaurtigiten dauan bidezaiñaren antzera. Egiaren kontra joatea, orixe da ain zuzen-bere: Jaungoikoak munduan ipiñi dauan ordena miragarrian naastea sartzea. Orixe egingo leuke beste trenbidezain batek, seiñaleak egiteko direan eundaz zirkuitu elektrikoak desordenatuko baleuz, beste urrengo baten konponduteko asmoz. Eta gero zer? Jakiña: Txartoegiña arteztuteko astirik ez, eta ezbearren bat etorri nunbaite-be. Orra or guzurraren frutua.\nKristok sarri agindu deusku egizale ta gogozabalak izateko. «Bai danean bai, ez danean ez esan; gaiñerako guztia deabruagandik dator. Juramenturik be ez egin; zeuen baietza naikoa izan daitela.»\nGogoratu daigun au apur baten: Gizonak beti dira gizon. Sarri askotan euren berezko ontasuna norberekeriz apainduta agertzen da, eta euren zentzunak pasiñoaren indarraz menperatuta. Baiña egin daigun —momentu baten baiño ez bada-bere— gizon guztiak gogozabalak biurtuten direala, agiriak, zintzoak eta leialak, bata besteagana konfiantzaz beteak. Zer jazoko litzake orduan? Lurreko naibageak, amarretik zortzi gitxituko lirake. Eta oiñazerik garratzenak —batak besteari egiten deutsaguzanak— gure biotzetarik zearo garbituko litzakez. Ze atsegingarri izango litzakigun orduan Kristoren legea betetea!\nBa-dira besteeri guzurra esaten deutsenak. Ba-dira euren buruari guzurra esaten dakienak.\nBeiñola baten errege bat bizi ei zan, beti artega ta sosegu barik, norbaitek il egingo ebalako bildurraren bildurraz. Onelako gauzarik iñok egin ez eion, misterioz eta tranpaz beteriko jauregi bat egiteko agindu eban. Edonon ikusten zirean zokondo baztar illunak, iñok pausu bat seguru ez emoteko moduan. Ate postako zerraillan giltza sartu ta beste barik, jauregiko leioak idigi egiten zirean. Ate bat zabaldu ezketiño, or emen transitu bat, or emen eskillara bat, norako zirean ez jakiteko moduan. Errege berarentzat ez zan gero buruauste makala! Berak egiñiko laberintu aretan ez galtzeko ardureak zoratu eragiten eutson. Eta alako baten pausua erratu, okerreko ate bat idigi, zulo baten jausi ta il egin zan berak zabalduriko sarearen mailletan.\nEunka ta millaka dira gizonak, kristiñau dirudienak, baiña euren arimetan Kristori lekurik emoten ez deutsenak, berak gura dauana egiteko. Jaso daben guzurrezko jauregian euren ardurearen menpean askatasun barik bizi dira, edo —obeto esan— euren bizitzan laprast eginda ez jausteko arduratan dabiltza beti.\nOrra or Antoni, bere auzo guztian neskatilla ezaguna. Ezin konformatu da munduan berari jagokon maillan biziten. Toketan jakon baiño gorago igon dau, eta aundikien antzera bizi da. Baiña auzo guztian beste edozein baiño beerago dago, guzurretan bizi da-ta.\nMunduan direan gizonik geienak ez ete dira bizi orrelan?\nUrretxindorra, papar-gorria, ta, txantxagorria, bat dozu.\nBeintzat, nik neuk, iru izen orreikaz ezagutu izan dot, beste txori geientsuak, udagoenean ego-alderantz iges egiten dabenian, geure baserri inguruetan lotu oi dan txoriñotxu ori.\nBear ba'da aitu izango zendun kantatxu au:\nDok ba berori.\nTxantxagorri, pagar-gorri naiz urretxindor deritxona, txiki txikitatik maitagarri izan jaku. Lau-bost urte genduzaneko kontau euskuen geure gurasoak txori orren izate berezia, errukitsua ta biguna, kanta zoliduna. Kristo gure Jaun eta Jaungoikuari, miñik biziena egiten eutson arantzea kendu eutson, Golgota mendian besoak zabal gurutzatuta egoan une larrian.\nEz al da naiko, txoriño ori maitagarri ereisteko?\nBejon deikala urretxindor! Bejon deikala papar-gorri! Bejon deikala txantxagorri! Ezpaigaituk esker-txarreko euskaldunok, Arrue donostiar jaun agurgarriak Arriagan ederto esan eban lez.\nEuskerearen oñazeak arindu nai dabezan agindariekin eskerroneko azalduko ba'gara, geure Salbatzailleari oñazea arindu eutsan txoriñoa, maitagarri izan bear, kristiñau gareanez.\n¿Geure Jaungoiko ta euskerea baiño maiteagorik, zer?\nGaur baiña, Deusto-Bilbao'ko Ibarrekolanda deritxon auzunean kabi egin dauan urretxindorratzaz jardungo gara; bere kanta gozoekin bilbotar askoren biotzak maitemindu dauzalako. Urretxindor berezia izan baita. Urretxindor zolia. Kantari trebia.\nZakarkeri ta gogorkeri aroan gabiltzanean, erria txoriño baten ume-aldiari buruz bigunduta, goxotuta ikustean, biotzean zarradea nabaitu dogu.\nIbarrekolanda'n, sastratarte baten, urretxindorrak kabia jarri dau aurten. Eta txori-ameak bere arrautzatxoak epelduten euzan bitartean, arrak, maite-miñez, adartxu baten ganian kantarik xamur eta zoragarrienak, maitasun eztia opatuz txorikumatxoren etorkizunari buruz. ¡Eredu ederra ikasi nai dauanarentzat!\nTxoriaren maitemin kantok, bereziak zirala, norbaitek igarri eban, eta gauero eundazak joaten ziran, gabeko ixiltasunean txoriari aitzera. ¡Auxe be pozgarri jaku! Erria gauza bigun eta xamurretan murgilduta ikustea. ¡Oraindik euskaldunen biotzak eztia darioe! ¡Olan beti!\nGeiago oindiño. Urretxindor orren kantak, entzulien pitxar-eztiak ganeztu euzalarik, ospetsu egin eben Ibarrekolanda'ko urretxindorra, ta, egun baten, berak kantatu oi eban adartxuaren inguruan magnetofonoa jarri eutsen, eta gabean bere txorrotxioak joten juan zanean, ordubeteko ekiñaldia, bertan artu.\nEta gaur erradioz aitu oi dautsagu Ibarrekolanda'n aurtengo udabarrian, bere txorikumatxoen pozean kantau eban urretxindorrari.\nEz al da polita egiñen txukun ori?\nNik neuk, gogorkerietan barik, bigunkerietan ikusi nai ditut euskaldunak. Maitasunaren altsoan eta Euskerea deritxon itxasoan murgilduta.\nMaitasunaren bizilekua biotza ei da, eta baita gorrotoaren abia be, badirudi biotza bera dala. Alkarren etsai diran giza-lera bi orrek biotzean bertan sortuak dirala esan geinke, euren sorlekua biotza dala.\nGizartean onerizkorik baldin bada, maitasunetik dator, maitasunean sortu doa; gorrotoa barriz, gaitzerizko guztien ama ta iñude da.\nJesukristo gure Jauna munduratu jakunean, adiskidetasunaren ateak idigi eta etsaikeriarenak itxi egin ziran. Belen'dik asi eta Golgota'raiñoko bidea, arantzez, laidoz, lorrez, nekez, negarrez, izerdiz eta odolez beterik agiri jakun ainbatean, maitasun usain gozoz usainztatua be agiri jaku.\nAlkar maite egizue, esan eban Arek, eta alkar maitatze onetan, ez adiskidea bakarrik, etsaia be sartu eban; eta geiago oindiño, ez etsaia, arerioa bera be sarturik itxi euskun.\nEzeban esan: «adiskidea maite egizue», ez; «alkar maite egizue» baiño, eta au izan zan Jesukristoren dotriña osoaren oiñarria, edo gure klasikoek esaten eben legez, sostengua. Emen zetzan, datza eta datzake kristiñauen dotriña guzti-guztia: maitasunean.\nOrretan ezagutzen ebezan gaiñera etsaiek Jesukristo'ren ikasleak, Jesus'en jarraitzailleak; alkar maite izate orretan.\nEta, izan leiteke munduan, izan be, au baiño dotriña ederragorik? Ez al da au Edertasun berbera? Norbere burua maite dan bestean, lagun urkoa, geidea, maite izan. Orra or zorionaren ate guztiak idigiteko urrezko giltzea.\nBeste gauza bat oindiño, Jesukristo gure Jaunaren eriotzea or gorago aitatu ditugun giza-lera bi orrek alkar jotzetik etorri zala esan geinke. Judeguen gorrotoak eta Jesukristo'ren maitasunak alkar jo eben Pilato'ren etxeko atari aurrean, Jerusalem'eko kaleetan eta Golgota'ko gaillur aretan. Or dozu geroztik alkar jotze orren ondorea, Jaungoiko-Semea gurutzean josita, bere arerioen pekatuak parkatu egizan, Aita Goikoa'ri otoizka, eta gurutzetik bertatik, Bere gorputza janaritzat eta Bere odola edaritzat eta Bere Ama amatzat guri, pekatari guztiori maitasun osoz eskeintzen.\nBaiña itxi daiguzan alde batera dotriña eder orren zabaltzailleak berez zituen Jaungoikozko doai eta aaltasun guztiak, eta aztertu daigun labur gai au, gizakiro, giza-arauz.\nBai, egia da, maitasuna, alkar maitasuna eskatzen jaku zeruan sartzeko; baiña gizarteko gora-beerak antolatzeko, munduko zalantzadun arazoak zuzen ebatsi, bakoitzari dagokona emon, eta itz batez esateko,gizartean benetako zuzentasuna ezarteko be, eztago, gure ustez, beste biderik alkar maitasuna baiño.\nGorrototik gudua eta liskarrak eurrez sortzen dira gizonen artean, alkar maitatze onetatik barriz, ontasun eta egokitasunak baiño eztira sortzen.\nAlkar-maitasuna gure arazo guztien buru balitz, besterik izango litzake munduko bizitzea, elitzake gure artean bekaizkeririk, alkar ikusi eziñik, arrokeririk, destaiñarik eta beste orretariko gaiztakeririk izango; munduan bertan be, gaur ezagutzen eztogun lango beste bizikera bat ezagutuko geunke. Eta gizonak legez erriak eurak be, alkarren maitasunean eta begirunean bizi izango litzakez.\nApostolua, mandataria ta bidalia eztira bat. Apostoluak amabi dira, Jesukristo-k bidaliak, Jesukristo-ren mandatariak. Bidali bat eztau iñok bidaltzen, mandatari bat baiño. Jesukristo-k bere mandatariak bidali euskuzan bere mandatu miragarriagaz: evangelioagaz. Mandatariok apostoluak dira. Apostolu-izenak, gero, bere zentzuna zabalago egin dau, eta apostolua erlegiñoaren alde fede aundiagaz lan egiten dauenari be esaten jako, eta edozein metaforatan erabili leiteke, itz guztiak lez. Adibidez: «Mogimentu orren apostoluak...» Esakuntza onetako apostolu-itza eztagoko Jainkoaren mandatarieri, ezta erlegiñoaren alde lan egiten dauenari be; irudi bat baiño ezta.\nAbadeak eztira fraile eta fraileak eztira abade. Abadeak mezea emoten dabe eta fraile batzuk be bai. Meza-emoilleari sazerdotea esaten jako erlegiño gaietan.\nTxomin Arraio zeruan. Ipuiña\nGizon ezaguna zan Txomin Arraio Mañariko parajeetan. Soiñulari bikaiña, tripasai atzenbakoa, eztai, memori edo festarik baegoan, an zan bera ujuju ta ajaja. Kanta, dantza bertsotan edo musean, ezegoan beste bat alderdi guztian beragaz neurtuteko. Da ¿Nok ito aren egarria? Jakiña, gure arlotea ondo artua zan leku guztietan, biotz onekoa zan ezkero; beti prest egoan mesede egiteko.\nAkatsen bat be baeukan: Atxurretan arin nekatuten zala, soloan ataraten dan izerdiaren bildur zala. Dana dala, zorionean bizi zan gure gizona.\nBaiña, mundu onetako gauzak betiko ez diran lez, Txomin Arraiori be, urteak joan urteak etorri, eldu jakon bere azken ordua. Bere erriko jai egun berean il zan, ta ara non aurkituten dogun zeruko ateak joten egunsentian. San Pedron inor dari? erantzun bizi bat egin eutsan. «Neu». «Da, ¿I nor az ba?» badiñotso San Pedrok zeruko atea zabaldurik. «Ni Txomin Arraio, Mañariko soiñularia». «Eure bizi guztian faltsokerian ibili az da, orain zeruan artez sartzeko asmotan ator! Ez, denporaldi bat Purgatorioan egin barik!» Txominek, bere erriko jaiak Zeruan igaroteko gogoa ekarren, ta marro bat egiñik San Pedrori, bereala aurkitu zan Zeru zabaletan.\nPekatari bat, arima garbi ta biotz apalen artean egotea, txakur trageu bat lorategi baten aurkitutea lez da. Laster igarri eban Jaungoikoak bere Erreiñuko gauzak ezebizala zuzen, ta San Pedron agotik jakin ebanean zer jazo zan, San Mikelen eskuetan itxi eban arazo ori. San Mikel, Goi Aingeruak, zeruko zulo guztiak arakatu ebazan Txomin Arraioren billa, baiña alperrik, ba ezan agertu au iñondik. «Segurutik neska zarren batek, erruki artuta, gordeta daukola» esan eban San Mikelek bere kolkorako, baiña jausiko da neure eskuetan.\nAndik egun gitxi barru, Ama Virgiñearen urteburua zala-ta, jai eder bat ospatu eben zeruan. Goizean goizetik asita txistulari ta albokariak ebizen euren soiñu alaiakaz itxartu gurean zeruko doatsuak. Amarderdietan meza nagusi bat egin zan, ta bertan, sermolari famatu batek kantatu zituen Gure Amaren Gloriak. Ostean, aingeruak eta kerubinek kontzertu bat emon eben Andra Mariaren omenez. Musikalari sonatuen obrarik eta ederrenak entzun aal izan ziran kontzertu aretan, ta oneri amaiera emoteko San Mikelek Gernikako Arbola joteko agindu eban.\nOrkestea, himno eder onen lenengo kompasak urratzen asi zan bat batean, gizon bat agertu zan —iñok ezekien nondik— entzule guztien erdian, burrus bategaz jantzita, bere eskuetan txapela ekarrela, ta begietatik negarra dariola. Orkestearen akordeakaz naastuta entzun zan bere boz ederra.\nEuskaldunen artian guztiz maitatua.\nAmaitu zan himnoa, ta baita Txomin gixajoaren Zeruetan egotea. Bereala jaurti eban San Mikelek, Purgatorioko garretara.\nAxular-en omenez. Euskal bertsoen sariketea\nAxular-en eguna, Sara-n iraillaren 9an ospatuko dana dala-ta, Euskalerriko bertso egille guztieri dei egiten jake euskal-bertso idatzizko sariketa batera. Bertsook kantagarriak izan bear dabe.\nGaia: Axular, XVII-garren mendeko euskal autore ospetsuena (1556-1644).\nBialtzen direan poemak argitaratu bakoak izan bear dabe.\nEuskeraz idatzita egon bear dabe, edozein dialektutan.\nGitxienez: bost kobla; geienez: amabi.\nArgi bialdu, mesedez, idazkiak.\nBialtzen dan lan bakoitzak sobre txiki bat eroan bear dau, idazlearen izena ta zuzenbidea barruan dauela; kanpoaldean ezizen bat ipiñi bear da, lan bakoitzaren azpikaldean be ipiñi beardana, ze autore bakoitzak lan bat baiño geiago bialdu leike.\nLanak, M. Louis Dassance, President de l'Eskualzaleen Biltzarra, Ustaritz (Basses Pyrenees) zuzenbide onetara bialdu bear dira, irailleko lenengo egunerako.\nSariak Sara-ko udalean erabakiko dira irailleko 9-ko amaika ta erdietan eta an dagozan sarituak jaso egingo dabez. An eztagozan sarituak bakoitzaren etxean artuko dabe.\nSariketazaleak aurrez onartzen dabe batzarraren epaia.\nIdazkiak eztira itzuliko.\nEuskaltzaleen Bilkura Arantzazun Euskaltzaindiaren itzalpean (1956-ko iraillaren 14-tik 16-ra)\nIru eguneko jardunak:\n1. Elkar ezagutzeko\n2. Elkar berotzeko\n3. Asmoz ta jakitez jarraitzeko.\nbi atal izango ditu, Euskaltzaindiaren bi xedeen araura:\nIker-saillaren eginkaia: Zer garrantsi duen toki bakoitzeko mintzoaz monografi bereziak antolatzeak, eta monografi oiek nola edo zer moduz egin ditezken. Toki jakin bateko euskera-modua aztertzeak zenbat parte dituan: iztegi, gramatika-legeak, joskera, aditza, fonetika, leku-izenen biltzea, folklore-gaien biltzea, eta guzti ori egiteko era. Euskal idazti zaarren ikertzea nola egin.\nJagon-saillaren eginkaia: Euskera biziari nola eutsi. Gure bizi-naia agertzeko ez ote degun zerbait entzungarri egin bear. Baserriari, gaurko egokera ontan, nola lagundu?\nNai duena joan diteke. Programan jarri gabe norbaitek lanen bat bidaltzen badu, Euskaltzaiñak baiezkoa uste baldin badute onartuko da.\nSan Iñazio Loiolakoaren omenez Xoxote mendi gaillurrean eraiki dan monumentuaren inauguraziñoa\n1.956-VII-15.—Gente asko bildu zan jazoera au zala-ta. Alderdi guztietako mendizaleak batu zirean, bai nafarraketa bai beste euskal provintzietakoak (Nafarrak ez ainbeste San Fermiñak zireala-ta). Goizeko amabietan izan zan mezea irudiaren azpikaldean eta Aita Aranburu, Wuhu-ko Obispoa izan zan meza-emoillea. Gero Aita Ariztia-k esan zituen euskeraz itz bero eta jarraigarri batzuk San Iñazioren gaiñean. Loiolako santu euskaldun aundiaren guduak, batez be ixilean bere biotzagaz izan zituen guduak ipini zituen agirian, fede aundi baten bidez garaitutakoak eta argi aundi bat emon eutsenak, jakintsu ta aundiki asko baliatu zalarik bere denporan be, ain bearrizan gorriko argi orregaz Olan egin eban berba. Txinpartakoak kantau ebezan meza bitartean eleiz kantu batzuk.\nMezea amaitu zanean San Iñazioren martxea kantau genduan guztiok, «Iñazio gure patroi aundia...»\nOnen ostean Aita Ciriano-k itz egin eban eskerrak emonik monumentua egiten lagundu eben guztieri eta medailla bana jarri eutsen Obispo jaunak oneiri: Angel Sopeña jauna, mendizale basko-nafarren federaziñoko buruzagia; Jose Maria Mugica, Bilboko Luistarren «Aldatz Gora» mendizale-taldearen buruzagia; Jose Maria Ortuzar, «Aldatz Gora»-ko buruzagi-ordea; Mikel Arregi, Azpeitiko «Lagun Onak» taldeko mendizaleen buruzagia; Hurtado Azkue, «Lagun Onak taldeko mendizaleen zuzendari artekoa; Aita Ariztia, Azpeitiko Luistarren direktorea; Guillermo Anasagasti, arkitektua; Jesus Torre, eskultorea; Ignacio Azkune, Azpeitikoa. Onein izenean beste laguntzaille guztieri eskerrona agertzen jake.\nGero monumentua bedeinkatu zan eta seiñale bat egin Loiolako kanpaiak joten asi eitezan eta momentu ori ospatu.\nGuzti au amaitu zanean zelai batera joanda jaialdia asi zan. Lenengo korrikalariak. Gero Azpeitiko bertsolari bik ekin eutsen bertsotan: Lizaso ta Oranda. Polito egin eben eta ziria ondo sartu alkarreri erlegiño gaia artuta, ikusle egoan Obispo jauna agurtu ondoan. Gizon oneik darioen nobletasuna ta temarako doaia estimatzekoa da benetan gizonaren valore ta birtuteen gaiñean pentsetan badogu. Aizkolariak gero. Aurreskua «Txinpartak» eta Azpeitiko «Lagun Onak» taldekoen artean egin eben, neska batzuk aterarik danok dakigun usura.\nEta otordua eldu zan, eta gorputzak parkatuten eztauen legea bete bear, olango uneetan oi dan humoreagaz.\nArratsaldean, Loiolan, jubileoa irabazteko eleiz ikusketa egin da gero, jaialdi polit bat egin zan Txinpartakoak eraginda. Aurreskua, kantu batzuk, dantzak eta euskal usaiñeko alaitasun gozoa.\nEta azkenez zorionik gartsuenak lagundu daben guztieri eta batez be «Aldatz Gora» taldeari, asmo aundi onen eragilleari.\nBritaniko Parlamentua. London-eko gure mandatariengandik artua\nBere idekoetan instituziñorik zaarrena da, ba 1.215-garren urtean sortu zan, Jhon erregeak —bere mendekoak beartu ebelarik— Karta Magna deritxona firmatu bear izan ebanean Windsor gazteluaren inguruan.\nParlamentua zati bitan bereizita dago: Lord-en etxea eta komun-en etxea. Lord-ak oiñordekoak dira, eta komunak (ezin izan leitekez noble-artekoak) erriaren botoen bidez autatuten dira, Parlamentuko bakoitza, (P. B.), botorako eskubidea deukien 80.000 persona ingururen errepresentatzaillea da. Parlamentua bost urterik bost urtera aldatzen da, autatze general bat egiten dala epearen amaieran.\nGobernuak, arlo inportante batean garaituten bada komun-en botoen bidez, dimitidu egin bear dau eta autatze barri bat egiten da. Gaur egunean alderdirik nagusienak bi dira: Konservadoreak, Gobernuaren gidari, eta Laborista alderdia, oposiziñoaren gidari.\nGobernuaren politikea Gabineteak kontroletan dau, eta gabinete onen gidariak oneik dira: Lenengo Ministroa, Finanzamentuen Ministroa, Extranjeriko Sekretarioa, Barruko Sekretarioa eta beste Ministro batzuk, bakoitzak departamentu bat dauela bere kargu.\nLord-en etxeak, azkenaldi onetan bere poderetik indar aundia galdu dau. Berrogetamar urte inguru dira, Lord-ak ukatu ezkero Komun-ak aurkeztutako lege-erabakikizun bat ezin finkatu leitekean.\nGaur egunean Lord-ak ezin sartu leitekez erriko finanzamentuaren arazoetan eta beste batzuetan eztaukie indarrik urte betean luzatuteko baiño Komun-en erabakikizuna, konforme ezpadagoz.\nKomun-en buruzagiari Mister Speaker esaten jako eta Lord-enari, Lord Chancellor, eta au Ingalaterrako justizia-burua da.\nKomun-en etxean egun bat\nParlamentuko etxeak ikusi barik ezein turista ezta geldituten London-en. Izan-bere arte-lan miragarri bat da. Etxearen kanpoaldeak lan ikusgarriak ditu eta bere geletan arte-lan baliotsuak gordetan dira. Komun-en Kamarara bidean dagoen hall-ean kuadru baliotsuak dagoz eta soruak bizanzioko mosaikozko dibuju fiñak ditu. Hall onetan itxaron bear da Mr. Sepeaker eldu arte, eta ezjako iñori isten sartzen bera sartu baiño len. Bere elduera jakinerazoten dabenean gentea ixil ixilik gelditzen da eta baztartu egiten da, bidetxo bat itxirik oneik igaro daitezan: Lenengo, baltzez jantzitako jaun bi, peluka txiki bana dabela eta medailla aundi batzuk eskegita, triparaiño eltzen jakezanak. Atzean beste jaun bat baltzez jantzia, pelukea eta medailla aundiduna, eta zetro aundi bat daroala, salako mai-oiñean ipinten dana. Gero peluka txikidun iru jaun geiago eta azkenean Mr. Sepeaker garriraiñoko peluka luze bategaz. Prozesiño au amaitu ta populuak gora igoten dau eta sartu baiño len eguneko egitamua emoten dabe, itz egin bear direan arazoakaz.\nLord Chancellor, ardi lanazko kojin batean ezarten da, denporaldi batean Ingalaterrako aberastasun-iturbururik inportanteena izan zala-ta.\nMr. Sepeaker tronu garai batean ezarten da eta onek ipinten dau salan ordena eta dudazko gaiak argituten ditu. Mr. Sepeaker-en aurrean eta apurtxo bat beeratxoago, iru jaun ezarten dira lege-liburuakaz, eta Mr. Sepeaker-ek legislaziñoko datoak eskatzen eutsezan. Alboan eta aulki luze batzuetan, P. B.-ak ezarten dira (batzuk ezarri, beste batzuk etzan eta beste batzuk aurreko aulkiaren atzekaldean ipinten dabez ankak). Lenengoko aulkian, maiaren luzeeran, zerbait erantzun bear daben Ministroak. Ministro batek P. B. batek egin dauen itaun bat irakurten dau eta onen ostean erantzuna emoten dau. Itauntzailleak lenengo, eta gero beste edozeinok, konforme ezpadago eta soluziño obea topetan badau, bere eritxia azaltzen dau sala osoak onartu arte. P. B.-en artean andra pillo bat ezarten da, eta egin be zentzun aundiagaz egiten eben berba. Baiña atso koitada bat egoan, lora bat solapan eta sonbreru ta guzti apainduta, eta ezin lortu eban ezelan be berari aldia emon eioen, ze momentu aretako eztabaidan P. B. asko altzetan zan, eta Mr. Sepeaker-ek bateri baiño ezteutso emon bear aldia, eta ikusten danez ez jakon gustetan sonbreru ta loradun atsoa. Baiña bera ezan gogaitu erdeiñu orregaitik, ba amar arazo diferentez itz egin da gero, lortu eban azkenean, bere lorea asko mogiduta, Mr. Sepeaker konturatu zeitean. eta altzau zanean, zelan ezan naikoa trenbideko (metroko) alargun jubilauak artzen eben saria esan eban. P. B.-ak, momentu aretan automobillen exportaziñoaren gaiñean eztabaida sakon batean sartuta egozala, barre aundiak egin ebezan eta ezin iñok ixilduerazo.\nParlamentuko eztabaida batek gauza benetakoa izan bear dauela dirudi (gauza sakon eta inportanteetan dabiltzanean bai, bene-benetan ekiten deutsie, esate baterako, kondenatuen azken-penearen aboliziñoa dala-ta) baiña P. B. batek sustantzibako eritxi bat emoten dauenean sala osoak txistuka ekiten deutso eta berba egiten jarraitu gura badau, zoratuta lez zarata egiten dabe entzun eztaiten. Kanpora joan daitela ta beste itz gogor asko esaten deutsiez, ezarteko erabakia artu bear dauela erremedio barik.\nLauterdietan eta naikoa txu gastau eta jaun batzuen esforzuaren ostean, batzarra amaitu zan eta sala osoa departamentu batera joan zan iñoiz falta eztan tea artzen. Gero inportantzi gitxiagoko arazo batzuk dagoz, eta onein eztabaidari P. B. gitxik jaramon egiten deutsie.\nArakiña ta ollaskoa. Errusiako ipuiña\nArakiñ batek noizean bein biotz berea izaten dau, baiña izan arakiña da orduan be. Ollasko bat oso maite eban gure ipuiñeko arakiñak eta egun batean ilteko arrapau bear izan eban alan da guztiz be. Errukitu egin zan (arakiñ baten eran) ollasko ain polita ta gaztea zalako: «Ollasko maite maitea, ollasko polita, ollasko errukarria» esan eutson, «itaun bat egingo deutsut ain maite zaitudan ezkero, ia zer dozun gurago, zure bizitzea egosita ala erreta amaitu? saldan ala salda barik? zeure borondatea egin bedi neure maitasun onegaitik». Ollaskoak beste barik erantzun eutson: «Neure borondatea egiteko? Nik gauza bat bakarrik gura dot: bizi...!»\nAzeria ta ollarra. Poloniako ipuiña\nAntxiña ollar bat olloakaz bizi zan. Ollar ori ederra baiño ederragoa zan, luma gorriduna, eta oso ondo kantetan eban. Olango kantari ederrik gatx topetan. Bere olloak be oso ederrak, eta ondo ta bakean bizi zirean euren ollategian. Egunero egunero igoten eban ollarrak orma gaiñera, baiña ezan sekula bajatuten kamiñora. Bein ar bat ikusi eban kamiñoan eta bat batean lurrera jatsi zan. Arra ostondu egin zan, baiña gure ollarrak esan eutson bere buruari: «Olloentzat jateko billa joango naiz» Esan eta egin. Ollarra urrundu egin zan eta olango baten azeri bat agertu jakon. Ollar zorigaiztokoak ondo baiño obeto ekian azeria bere areriorik aundiena zala, baiña beranduegi zau atzera biurtuteko. Eta pentsau eban: «Orain bai sartu naizela eriotz bidean; ez ete dago nire burua salbetako modurik? baiña zelan? zelan?».\nAzeriak agur egin eutson gozo gozo eta itandu eutson: «Nora zoaz? zeure idekoak visitetan? Eguraldi ederra dago egon be eta oso atsegiñ izango jatzu. Zuzen zagoz, maitea. Alkarregaz joango gara!».\nOllarrak, entzun da gero ikaratuta erantzun eutson: «Bai, goazen, baiña neure olloak be joango dira geugaz». Azeriaren begietan dizdiz moduko bat agertu zan, eta itandu eutson: «Eta non dagoz zure olloak?» «Kamiñoan ibilten dira. Arbola gaiñera igongo dot eta dei egingo deutsiet». Azeria oso gose zan eta ezeban asko pentsau eta igoten itxi eutson. Ollarrak arbola gaiñetik, ekian guztia kantau eban baserritarrak entzun arte; au ariñeketan etorri eta azeria oianera joan zan iges.\nOllar au bere ibiltaldi kaltegarriagaz ezan aiztu ta bakean bizi zan ollategian. Baiña ezeban galdu bere oiturea eta egunero egunero igoten eban baserriko orma-gaiñera. Goiz baten bere adiskide azeria ikusi eban! Azeriak agur egin eta bigun bigun itandu eutson: «Entzun dozu zabaldu dan barri ederra?» Ollarra bildur zan; orma-gaiñean ezeukon arriskurik, baiña alan da guztiz be kontuz ibili bear zan bada ezpadan. Bere azeria ondo ezagututen eban orraitiño, eta erantzun eutson: «Ez, eztakit. Zer da?» Azeriak orduan. «Gure erregeak betiko bakea agindu dau. Animali aundiak eztabe txikirik jango. Onetara ezta egongo alkarren arteko bildurrik eta kezkarrik. Orain nire laguna izango zara eta alkarregaz joango gara oianera, ezta?»\nOllarrak adi adi kamiñora begiratu eban. «Zer ikusten dozu?» itandu eutson azeriak. «Ixilik —marmaratu eban ollarrak— bozak entzuten dodaz. Txakur aundi batzuk agiri dira! Onantza datoz. Eiztariak be bai!» Azeriak au entzun ebanean ariñeketan iges egin eban. Orduan ollarrak dei egin eutson: «Zegaitik zoaz iges? Basora joango gara danok, zeu, txakurrak eta neu! Eztozu esan ba emendik aurrera mundu guztia biziko dala bakean?» «Bai —erantzun eutson azeriak urrunetik— baiña eztakit txakurrak bakearen barri dakien».\nGizon arek baiño trebetasun aundiagorik bereari eusteko ezeukon iñok. Bein, norbaitek itandu eutson ia iñoiz galdu zan.\n¿Galdu? ¡Sekula bez!... —erantzun eban— baten, iru egunean ibili nintzan oian baten bueltaka, nondik joan enenkiala...\n¡Ezta pentsatu be!\nPsikiatra gazte bat etxerantza doa lan asko euki dauen egun batean. Nekatuta dago, lurra jota, artega... Bidean bere ideko bat topau dau, eta ogetamar urte baiño geiago ekin arren bere lanean, sendo, galant eta indarrez beterik dago. Arrituta itanduten deutso:\n— ¿Zelan doktore jauna?\n— Lan asko?\n— Gaur izugarria izan da.\n— Eta ondo zagoz, trankil eta prest?\n— Orain arte, bai. ¿Zegaitik ba?\n— Ze miragarria da ainbeste urtetan millaka geixori aditu ta aditu egonda olan egotea.\n— ¿Aditu? Nik ezteutsiet adituten, adiskidea.\n— Sarri —esaten eban profesore batek— gente iñozoari baikorra izan daitela esaten jako, ori norbere borondatearen esku bailegoan.\nEta ixilgune baten ostean argitasun au emon eban:\n— Izan, baikorra, ezbearreko jazoera guztiak gauza obe baterantza bide bat daukiela uste dauena da.\n— Orduan, ezkorra, zer da? —itandu eutsien.\n— Ezkorra, ezbearreko jazoerok izaten dituana, ain zuzen bere.\nZure aitaiten baserri zaarrean lez...\nEtxeko arimea, an, sua zan. Ezan bein be amatetan txingarra sukaldean.\nErri baten bizitzan, izkuntzea sua eta arimea da. Auts artean naastuta be, oindiño gori dago gure izkuntzearen txingarra. Ez itxi su ori amatau daiten.\nGuraso euskaldunak deukie euren eskuetan eskalduntasunaren sendobiderik inportantzi aundikoena.\nEleiz gizonak euskerearen eusle zintzo.\nBakoitzak bere eginbear txikia egin ezkero sekulako piztualdia artuko dau euskereak.\nMendizaleak Jaungoikoagana urreratuten dira mendian.


Kirolak berebiziko garrantzia dauka gaur egungo gizartean. Ume zein gaztetxo gehienek kirolen bat aukeratzen dabe txiki-txikitatik. Ikastetxeetan be, guraso alkarteen bitartez,estola kirola izeneko egitasmoa lantzen da.\nIkastetxe askok Euskara Normalkuntza Planak onartuta daukiez, eta beraz, eskola esparruaren nguruko ekimenak be euskeraz garatzea guztiz garrantzitsutzat joten da. Horreetako ekimen bat kirola da. Baina askotan guraso alkarteek arazoak izaten dabez begirale euskaldunak lortzeko. Kirolaria bazara eta begirale izatea gurako bazendu, animau zaitez eta emoizu zure izena gaur bertan. Kirola zure zain.\nKirol begirale lanetan izandako esperientzia\nKirol begirale lanetan landuko zeunken/zeunkezan arloak\nAdibidez: atletismoa, futbola, pelota, saskibaloia, eskubaloia, aerobic...


Arte Ederrak ikasi eta gero, 'EiTB Kultura Transit' saioan | El Diario Vasco\nTelevisiónArte Ederrak ikasi eta gero, 'EiTB Kultura Transit' saioan\nArte Ederrak ikasi eta gero, 'EiTB Kultura Transit' saioan\nIraia Elias aktorea eta Buffalo talde instrumentala izango dira, halaber, aste honetako saioan\nJueves, 17 enero 2019, 07:13\nGradu bukaerako lanak erakusgai jarri dituzte EHUn Arte Eder ikasketak bukatu berri dituzten gazteek. Bideo sorkuntzak, margolanak eta zeramika lanak topa daitezke euren proposamenen artean. Arte sorkuntza bihurtu nahi dute ogibide: batzuek bekak lortzea dute buruan; beste batzuk, aldiz, bide instituzionalari uko egin eta euren kabuz aritzearen aldekoagoak dira. Beren lanaz eta etorkizunera begirako aukerez solastatuko dira beraiekin 'EiTB Kultura Transit'¿ saioan ostegun honetan.\nIraia Elias aktore zarauztarrak klasikoak ditu gustuko. Horren adibide dira Charles Chaplin, Nina Simone edo Mary Shelley-ren lanak. Horiek guztiak atera ditu 'EiTB Kultura'ko zakutik. Klasikoak bakarrik ez, ordea, gaur egun jardunean dabiltzan beste hainbaten lanak ere aipatu ditu-eta; hala nola, Sofa taldea eta Ixiar Rozasen Beltzuria saiakera.Proposamen horietaz guztietaz Zarauzko Putzuzulo gaztetxean aritu da, orain hamarkada bat zabaldutako ametsen fabrikan.\nSortzaileen atalea, Buffalo talde instrumentala izango dute saioan. Taldea zarauztarra da, baina jatorria Donostiako Jazzle eskolan du. Hirukotearekin Igeldoko Undermount lokalean batu dira. Bertan egiten dituzte entsaioak, eta kantu berriak ere itsasoari begira dagoen eraikin eder horretatik ateratzen dira: Ulu diskoa, kasu. Laugarren lana da hau eta areto eta jazz festibaletan aurkezten ari dira orain.\n'EiTB Kultura Transit' ostegun gauean dago ikusgai ETB1 eta ETB2n.\nAntonio Pagudo se despide de 'La Que Se Avecina' Ya se pueden escuchar los temas de Eurovisión


Aprilia NA 850 Mana eta Honda NC 700 S DCT Motorrak | Motorrak zehaztapenak katalogatu, pictures, balorazioak, berrikuspen eta discusssions\nHonda rc166 sei zilindro bizikleta 1960-tik (5648)\nHasiera → Aprilia → Aprilia NA 850 Mana eta Honda NC 700 S DCT Motorrak\n19 Jun 2015 | Egilea: Dima | Erantzun buruzko Aprilia NA 850 Mana eta Honda NC 700 S DCT Motorrak\nZergatik dira enbrage eta aldatzeko teknologia egin ahal badu? Motorrak automatikoa gehiago present bihurtu dira, baina zer dira erabilgarriak, nori agian asmatu eyesore bat? Variator eta enbrage bikoitzeko alderatuz transmisioa.\nekoiztu berri diren ibilgailu proportzioa handi batek automobilgintza transmisioa automatiko bat muntaia lerroak uzten.\neztabaidak berotzen amenity honek ditu Stammtisch, urte jada ez dagoen, eta askatasun edo gaitzesgarria gearshift murriztea deitoratzen ia inork. Baizik eta kontrakoa gertatzen da. eskuzko transmisioa alderatuta moderno bat automatikoaren erosotasuna eta erraztasuna gain konpromisoa, eta onenean dinamika handitzea.\nduten inoiz bultzatutako auto bat bikoitza enbragea transmisioa horiek guztiak hau berretsi egingo sutsuki.\nmotoziklisten batera motorrak automatikoa, hala ere irrigarri, onenean, eszeptizismoa bildu osoa "bizitza filosofia motoa" muga baten bidez, nahiz eta aipatzen da. Baina skeptics horiek inoiz inoiz ikusi badu, hala nola bizikleta bat joan zen eta nola wonderful lan hori? Honda behintzat ustez etengabeko joera bat eta hornitutako VFR on 1200 eta Crosstourer halaber, behe-aurrekontua motoa.\nNC 700 S eta X, kostu gehigarri bat atera 1000 automatikoak enbrage bikoitzeko transmisioa batekin euros (DCT).\nlavishly ekoitzitako bikoitza enbragea tokian sartu dituzten favorable motozikleta baten lehen begi konbinazio batean txarreko Hau denean bakarrik itxura Honda Integra scooter duzu .\nDa motorra bera oinarritu eta markoaren oinarritutako eta, lehiaketan kontrastea besterik ez dela klasiko enbrage bikoitzeko engranaje transmisioa in.\nNC The 700 S DCT daitezke kanpotik zorionez, ez dute beren scooterretarako harremana erakutsi. Baina scooter eta moto arteko estrategia berri eta berritzaile hau hibridoa ez da. geroztik 2007, Aprilia Mana du hasierako bloketan dago.\nYour 90 graduko V2 motor 839 kubiko zentimetro Gilera GP-ra dago 800 scooter eta teknikoki erosi zen ia aldatu gabe.\ntransmisio erlazioa etengabe aldatu gerriko disko batek. Besterik gabe goratzen gas eta txirrist dihoa herrialde osoan. Baina muztioa bat, ordea, roller gomazko tipikoa banda eragina erosteko hartu.\nBaina orain begiak eta belarriak aurrean 50 cc goi-revving scooter bat oker ditu, erraldoia.\nzuzendariei kontzeptua orokorra pentsatu bidez zehatz-mehatz eta\nharmonikoa. gasaren presioa A, eta Aprilia gutxienez batera V2 76 hp birabarkia power bubbling indartsu joan.\nsoinu honetan inork ez scooter bat pentsatzen. ikusmen, Mana egiten erabat Italiako fintasuna eta emozioa on, Fina muntaia eta harrigarria ezaugarriak ezaugarriak dituzten ikusteko kontzentratua konbentzitu hala nola erregula xelebre aholkuak oinez balazta pedala eta engranaje palanka gisa.\nOro har, goi-mailan ergonomia, nahiz eta sotila kirol belauna angelu ez da nahiko nahiko goi-muntatutako eskulekuak eskuineko. hala nola, scooter, moto bat fun dagoen ala? Beraz ausartak gas piztu sortu, zentrifugoak enbragea eta ezkerreko itxiera behartu saiatzeko.\nEnergetika esprint aurretik Aprilia. etengabeko abiadura konstante, Motorra Mana pithy eta punchy azkartzen. Ez da harritzekoa, base high speed maila momentua zabala eskaintzen duelako inolako aldez unetan, Zein da, ordea, lagunduta bibrazio indartsuak arabera.\ntxanda guztien Irekietan, erabat landu daiteke lerro ideal batekin. for 229 kg guztira pisua, zuzendariei ezin eroso okertu erabilgarri bota marrazten, gero, lagunduta bikaina funtzionatzen Pirelli pneumatikoak arabera, stoic eta egonkorra euren orbitak.\nbakarrik ordu test drive erdiz Black Forest bidez ostean, motorcyclist tradicionalista zenbat eragiketak benetako gabe egin dezakezu erantzunez saihestezina aldaketa kargatu gisa bat mirariak.\nEz ultra-zuzeneko arren, baina gas propultsio ezarpenean nahiko flota komandoak zati garrantzitsu bat jokatu du. Hiru moduak automatiko (Touring, Euri, kirol) eskuragarri daude, eta ez datoz nagusiki abiadura oinarrizko barrutian. Nork nahi ratio bera zehazteko, hau Honda batera eskuz switch edo oinez pedal ezaguna den toggle (osatzeko Honda: 250 Euro) ez.\nNoiz Mana zazpi aurrez definitutako engranaje ratioak eskuragarri sekuentzialki dira. Eragingailu An lehen polea arteko distantzia aldatzeko. Ezaugarri honek, ordea, behar ez, Variator harmonizes bai azkartu eta noiz nicely coasting V2 motor batera.\nNahiz eta motor balazta momentua throttle itxia da fin erabilgarri. gidatzeko plazerra jasaten goma efektua azpian hain? Inolaz ere ez.\nLausotu bat baizik discordant moteltze ezaugarrien bidez gidatzeko poza.\ngoitik-behera bidegurutze adi dago oso estuak, eta udaberrian Aurrekargatu eta errebotea shock erregulagarria du, Presio urrun txikiegia etapa. asfaltoa txarra On hasten zuzendariei kurba bezala irabiatu, the gaitzesgarria jarraitasuna lerro bat verhagelt. Hori nahiko itsusiak.\nHala downright arriskutsua ABS pillion bidaiari ekin bidaietarako botoa da. Deskonprimitu erradialak Brembo modua bakar batean calipers rabidly du diskoak handietan eta fina kontrol tarteak atzeratzen, blokeoa balazta sistema erabat segurua, bi gizon rollover batean eragiketa denean gidari esku hartu gabe balaztak ia saihestezina da. NC The 700 S DCT ahal nabarmen hobea.\nBaina lehen behar da lehenengo.\nHonda kontzesionario A NC motorra izeneko bere botere banaketa duela egun batzuk diesel motorra gisa aldean eta iltze hit buruan. Oro har bike hau da soiltasuna gainditu Apenas. Handipenak hasi mugitzen, ondo sentitu.\nErgonomikoki dena postuan dago, eta, gainera, etapa iraunkorra ezer gaizki dago. motorra martxan jarri ondoren, sakona, urrun-aurrera-bermaturik paraleloa Twin bere berehalako helburua agerian uzten: pragmatismo eta urritasunari.\neskuineko eskutokian amaieran egiten diren bi gidatze moduak bat aukeratu duzu On: eragiketa normala D, Pixka kirol lokomozio batentzat S.\nLehenengo engranaje automatikoki arduratzen da atzerapen baten ondoren. throttle bira ibili A eta, trabatzen, karga bat oso motibatuta jauzi aurrera egiten du. trafikoa tan bizitasuna hain arren 48 CV potentzia maximoa benetako plazer bat. Nahiko ikusgarria nola azkar zutik batetik esprintean arrakasta.\nBaina hiritik kanpo NC jabea beren ezaugarri. zuzendariei ekipajea for gezurrezko depositua erabilgarri biltegiratze konpartimentu gisa ditu As (NC ere ez egokitzeko full-aurpegia kaskoa, zuzendariei du).\nBerak ere bai adi xasis Aprilia baino nabarmen hobeak. Athletic, baina ez oso estuak frogatzeko shock eta ohiko sardexkak. Bumpy ibilbideak argi daude unexcited masterizatu bezala italiarra, eta Honda du manageability du, bere grabitatearen zentro txikia esker, eta hamar kilo pisu gorabehera NC aldaera estandarra aldera 700 S oraindik kolosala.\nNahiz eta hegaletan txikiagoa norakoak lerroan konstante jarraitzen du. Eta zuk kurba bat lehenago miscalculated behar bada batzuk, diskoa aurrera hasten da berriro behar bezala eta segurtasunez ABS koordinatua laguntzarekin.\nBeharrezkoa eskuliburu indarrean dago, ordea, aldean zuzendariei oso altuak.\nEta orain, enbrage bikoitzeko transmisioa bezala funtzionatzen? Well, halaber, argi eta itzal agerian uzten. etengabeko Under entrenatu du txanda automatiko oso arazorik gabe eta azkar handiko.\nthrottle posizioa arabera abiadura dagokion txikia edo altuagoa bihurtzen.\nTxandaka estututa Curvy ibilbideak horiek automatiko bat guztietatik pazientzia pixka bat eskatzen konektatu a pure erliebe funtzioa eta erosotasuna irabazia.\nbatzuetan itzaliko delako automatikoki, batez ere, D-moduan, besterik konstante throttle posizioan kurba oraindik sortu engranaje baten aurrean, eta, ondoren, kurba erpina denean gas Downshift aplikatuz zuzenean berriro.\nHau desatsegina gidari zuzenketak behartzen. S moduan, bihurguneak asko hobeto egiten dira ikastaroak dira funtsean pizten duelako.\nBaina egin daiteke hemen ere hori ustekabean leunak azelerazio okertu osoa zehar engranaje bat handiagoa da, bertan narritadura behintzat eragiten. Gidariaren horrela deritzo haren egoera horiek egokitzeko edo eskuliburu modura aldatzeko. ordena honetan Downshift motorraren balaztatze momentua seigarren engranaje geroztik pasatxo ustiatzeko gomendatzen Batez ere tokiko sarrera aurretik 60 km / h arduratzen jarraitzen.\nAzken finean herrian etengabe gogaikarriak lotzen, ikastaroak arteko batez alferrikako desegiteko. Hemen Aprilia da ibiltzen askoz gehiago eroso eta seguru beraien propietate batura in, batez ere landatzen erosotasun lagunak. puntu baina On Honda the reaps ondorioz mantentze kostu txikiak eta erregaiaren kontsumoa baxua irabazi du.\nKategoria honetako gehiago\nAprilia SportCity One 50 & 125 Motor Scooter gida\nAprilia RSV4 R APRC Race mekanika Motorrak, Osagarriak, Apparel, piezak\nMV Agusta 1100 Grand Prix motozikleta Honda Dream Kids Dokitto Smart eScooter Suzuki AN 650 Harley-Davidson XR 1200 kontzeptua Brammo Enertia KTM 125 Race kontzeptua Honda Goldwing prototipoa M1 Ducati Desmosedici GP11 Ducati 60 Suzuki Colleda CO Bike Kawasaki ER-6N Aprilia Mana 850 Bajaj Ezagutu Moto baten Honda In Honda DN-01 Automatikoa Kirol Cruiser Kontzeptua Suzuki B-King Final Prototype Honda DN-01 Ducati Diavel Suzuki B King Kontzeptua Bike Kawasaki Square Four Honda X4 Low Down Royal Enfield Bullet 500 Classic Moto Guzzi 1000 Daytona injekzio Indian Chief Classic


Etxeak ikastetxe bihurtuta - Urola Kostako Hitza : Urola Kostako Hitza\nMilaka ikasle eta irakaslek lehen bi egunak egin dituzte etxetik ikasiz eta irakatsiz. HITZA Arroako eskolako, Orioko Herri Ikastolako eta Zumaiako Herri Eskolako langile banarekin izan da, hasierako esperientzien balorazioa jasotzeko.\nUme bat eskolako lanak etxetik egiten, larrialdi egoera dela eta (Nerea Uranga)\nAstelehenetik ikastetxeetako jarduna etxeetako sukalde, logela eta egongeletara aldatu da. Irakasleek hiru egun izan dituzte alarma egoerak ekarritako konfinamendu egoerara moldatu eta beren eskolak prestatzeko, eta Urola Kostako HITZA hiru ikastetxetako langileekin egon da, lehen bi egunen balorazioa jasotzeko; ondorengo hauekin: Arroako eskolako Arantxa Osa zuzendariarekin, Orioko Herri Ikastolako Amaia Ugalde zuzendariarekin eta Zumaiako Herri Eskolako Iñaki Agirrezabala LH6ko tutorearekin. Hirurek azpimarratu dute komunitateak erakutsi duen jarrera ona, eta, batez ere, ikasleak erakusten ari diren lanerako gogoa. Egoera honek luzerako joko duela ere argi dute.\nEgunek nola, ikasturteak ere aurrera jarraituko du. Horregatik, mailaz mailako plangintza prestatu eta jarri dute martxan ikastetxez ikastetxe. Izan ere, Eusko Jaurlaritzako Hezkuntza Sailak agindu eta aholku batzuk eman ditu, baina zentro bakoitzaren esku gelditu da antolaketa eta ikasleekin mantendu beharreko komunikazio mota zehaztea. Internetaz baliatzen ari dira milaka ikasle eskualdean, batez ere DBHkoak, eta salbuespenak salbuespen, Osak, Ugaldek eta Agirrezabalak azaldu dute etxe guztietan prest daudela online ikasketak egiteko. «Ordenagailuren bat behar zuten familiei utzi egin diegu eramangarri txiki bana», azaldu du Agirrezabalak, eta aurreneko bi egunetan behintzat, denak puntu-puntuan ari dira etxekolanak eginda bueltatzen irakasleei. «Zalantzak argitzeko sistema daukagu, eta sakelekora iristen zaizkit mezuak. Egun osoa sakelekoari itsatsita nago».\n“Ariketa batzuk jolas moduan planteatzen\ndizkiegu, eta txatean jarduten dute denek”\n(Iñaki Agirrezabala, Zumaiako Herri Eskola)\nZumaiako Herri Eskolako LH6ko ikasleentzat prestatu duten materiala\nOrion eta Arroan ere ikasleak bikain ari dira erantzuten ikasketa sistema berri honi. Ugaldek azaldu du ikasleek ordenagailua edukitzea eta lehendik baliabide digital ugari ezagutzeak «asko erraztu» diela egoera berrira egokitzea.\nHaur Hezkuntzako ikasleak dira ikastetxeekiko loturarik izango ez duten bakarrak larrialdi egoeran. Horien gurasoentzako, hori bai, aholku eta jolas adibide sorta bildu eta zabaldu dute ikastetxe gehienek. Lehen Hezkuntzakoek eta Derrigorrezko Bigarren Hezkuntzakoek, berriz, egunero dituzte lanak herenegundik. Guraso askoren kezka izan daiteke pentsatzea eten honek edo, behintzat, halabeharrez egindako aldaketa hauek eragingo al dioten ikasturteari eta maila bakoitzean ezarritako helburuei.\nUgaldek eta Osak uste dute ez daukala zertan eragin: «Etxetik lan egiteak ez du esan nahi ikastolako jarduna etengo denik. Irakasleek sortu dute beharrezko materiala bai ikas-ohiturak mantentzeko, bai beharrezko helburuak lortzeko», iritzi dio Ugaldek. Horren ustez, gainera, etxetik aritzeak badu bere alde ona ere: «Egoera honetan, ikasleek garatuko dituzte autonomia, antolaketa, autoerregulazioa eta teknologia berrien konpetentzien garapena, besteak beste».\nAgirrezabalak ere azaldu du lehendik ere erabiltzen zituztela Classroom bezalako programak zenbait gai lantzeko. «Esaterako, hor jartzen genuen Baleike herri aldizkariko artikulu bat ikasleek irakurtzeko, eta hori lantzeko bertan». Ikasleak ohituta dauden bezala, irakasleek ere badute ezagutza: «Ikasgela birtuala denez, irakasleak ikus dezake nork zer entregatu duen, estatistikak egiten ditu, nota jar daiteke, eta ikasleari jarraipena egiteko oso-oso praktikoa da».\nAgirrezabalak eta bere mailako beste hiru tutoreek, esaterako, lanak banatu dituzte gaika, eta biltegi handi bat sortu dute, egunero ikasleei hiru ariketa bidaltzeko. «Batzuk dira guk bidalitako euskarrian bertan egiteko, eta beste batzuk, berriz, ikasliburuetan egin ditzaten. Horiek, ikastetxera bueltatutakoan zuzenduko ditugu». Ariketa guztiek, ordea, dute egiteko epe bat. Gainera, zalantzak tutorearekin zuzenean argitzeko aukera dute ikasleek.\n“Informazioa beraiekin partekatzeak ekarri dio\nnolabaiteko lasaitasuna komunitateari”\n(Arantxa Osa, Arroako eskola)\nAstelehenekoa izan zen lehen eguna, eta Arrizabalagak behintzat, txukun eta garaiz jaso zituen erantzunak. «Oso-oso motibatuta daude».\nSaiatzen ari dira lanak ahalik erakargarrienak izan daitezen. «Ariketa batzuk jolas moduan planteatzen dizkiegu, eta baditugu kanal pribatuak eta taldekoak komentarioak egiteko. Denek txat moduan erabiltzen dute, kar-kar».\nEskola presentzialak eten izanaren alde txarrena, beharbara, izan da urteko sasoia. «Bigarren hiruhilekoaren amaieran harrapatu gaitu honek bete-betean», azaldu du Agirrezabalak. «Ari ginen buletinekin, informeak banatzen… Eta sortu zaigu beste arazo bat. Fisikoki ez gaudenez ikastetxean, ezin ditugu buletin guztiak inprimitu, gutunazaletan sartu eta eman. Pentsatu dugu informe horiek bestela ere pdf formatuan izaten ditugula, horiek gurasoei bidaltzea korreoz». Horregatik, lan dinamika berriak abiatzeaz gain, ebaluaketa lanekin ari dira egunotan. Ziur da Aste Santuak pasatakoan ere ez direla eskoletako ateak zabalduko. «Nik uste dut oso luze joko duela». Dena den, inor ez da ausartzen data bat esaten.\n“Egoera honetan ikasleek autonomia eta\nautoerregulazioa garatuko dituzte”\nAmaia Ugalde (Orioko Herri Ikastola)\nAgirrezabalak uste du ikastetxean amaituko dutela ikasturtea, eta bere ikasleekin gogoratu da. Izan ere, LH6koak ziklo amaieran daude, eta gainera etapa amaieran, Lehen Hezkuntza amaitu eta datorren ikasturtea institutuan hasiko dutelako. Horrelakoetan irakasle-ikasle arteko harremenak are garrantzitsuagoak direla uste du zumaiarrak. «Ez dugu begiratzen soilik zer nota atera dituzten, hori baino konplexuagoa da, ikusi behar dira beraien arteko harremanak eta taldeak…. Gauza asko. Eta ordezkapenak egiten ari direnen kasuan ez da erraza izango aurten. Egon zaitez bizpahiru hilabete umeak ikusi gabe, eta ea nola amaitu behar den kurtsoa. Oso tristea da ikasturtea horrela amaitzea, batez ere aldaketa datorrenean». Berak zortea duela dio, iaztik ezagutzen duelako bere taldea.\nAraban ikastetxe guztiak itxi zituztela ikusita, pentsatzekoa zen Gipuzkoara ere etorriko zela agindua, baina erabakiaren berri egun batetik bestera eman zuen Eusko Jaurlaritzak, ostegun eguerdian. Ostiralean bertan egin zuten aurreneko egunetarako plangintza ikastetxeetan, erabakitzeko noiz eta nola bilduko ziren irakasleak ikasleentzat materiala prestatzeko. Asko asteburuan lanean aritu ziren astelehenerako dena prest izateko. Zumaiako Herri Eskolan, esaterako, asmoa zen astelehenetan ikastetxean bilerak egitea irakasleek. Ordea, larrialdi egoera ezarri zuen asteburuan Espainiako Gobernuak, «eta horrek beldurra eragin zuen irakasleen artean», eta erabaki zuten nork bere etxetik egitea bilera eta lan guztiak. Arroako eskolan, eskola txikia izaki, saiatu ziren beren sarearekin koordinatuta aritzen. «Saiatu ginen eskola txikien arteko komunikazioa mantentzen, eta koordinatzailea bitarteko, elkarrekin materialak eta informazioa konpartitzeko bideak irekitzen», kontatu du Osak.\nKomunitatearen erantzuna ere azpimarratu dute Osak eta Ugaldek. «Komunitateak oso ondo erantzun du. Eskolan saiatu gara familiekin eta eskola komunitatea osatzen dugun guztiekin komunikazioa mantentzen. Hasierako ezjakintasuna izan da okerrena, baina informazioa jaso ahala eta erabakiak adostu ahala horiek zabaltzen saiatu gara, eta nire ustez, horrek ekarri du nolabaiteko lasaitasuna», adierazi du Arroakoak. Ugalderentzat, gainera, «ulermenerako unea da».


Baga Biga: Getty agentziak Flickr portaleko erabiltzaileen argazkiak hartuko ditu\nGetty agentziak Flickr portaleko erabiltzaileen argazkiak hartuko ditu\nAkordioan parte hartu duten enpresek ez dute argazkiengatik eskatuko duten kopurua zehaztu, baina tarifa, normalean, 150 eta 250 dolar bitartekoa da.\nGetty Images agentziak, argazkiak eta bideoak saltzen dituen munduko enpresarik handienak, Flickr portaleko erabiltzaileei ateak ireki dizkie egindako argazkiekin etekinak lortu ditzaten.\nGettyk eta Fickr-ek ez dute merkaturako dituzten argazkiengatik zenbat ordainduko den adierazi eta kasuaren araberakoa izango dela esan dute. Hala ere, normalean, sektore honetan ordaintzen den tarifa 10 eta 250 dolar artekoa da.\nAkordio berri honek duela urtebete Gettyk eta Flickr-ek sinatu zuten beste bat zabaldu du. Aurreko hitzarmen horri esker, Gettyk profesionales eta semiprofesionalen irudiekin osatu zuen bere artxiboa.\nPublicado por Iker Barrena en 13:31


BATUERATIK\tSailkapen dialektala\tOro har, esan daiteke euskal idazle klasiko gehienek idazterakoan ardura handia agertu izan dutela erabili behar zuten euskalkiaz, denak ohartzen baitziren zein banatua aurkitzen zen euskara. Hala ere, dialekto orokorrak finkatzean, irizpide ezberdinak erabili arren, antzeko banaketak egitera iristen ziren. Dena den, euskalki eta azpieuskalkien arteko mugak zehaztea zail gertatzen zitzaien, ez baitzen, Larramendik eginiko hurbilketaz gain, horrelako lanik egin. Horrenbestez, XIX. mendera arte ez da euskararen sailkapen zehatzik izango.\nLan honetan jarraitzen den sailkapena Bonaparterena da, noski, aldaketa txikiren bat gora behera, bi arrazoi kontutan hartuz. Lehenengo eta behin, gaur eguneko egoera dialektala ez da batere garbia, bizirik dirauten euskalkietan euskara batuaren eragina dela medio. Bestalde, nola gizarteko, nola norbanakoen erabilera nahasiek ezinezkoa bihurtu dute sailkapen zehatzik egitea. Bigarren arrazoia, berriz, metodologiak eta lanaren koherentziak eskatzen dute: web orri honen helburua testu diakronikoen analizatzaile bat eskaintzea da Bonaparteren ondarean oinarrituz. Horrez gain, XML lengoaia bidezko markaketaz, testu horien edizio digitala ere egiten da. Sailkapena


PloneConf 2011: 2. eguna — CodeSyntax\nHasiera > Bloga > PloneConf 2011: 2. eguna\nPloneConf 2011: 2. eguna\nBigarren egun honetan hitzaldiez aparte, Ploneko sortzaileek urtero egiten duten "State of Plone" hitzalditxoa eman dute. Plonek 10 urte bete dituela eta, Ploneren sorkuntza nola izan zen eta orduandik izan duen joera aztertu dute.\nGaurkoan merkatal zentruko zinema batera eraman gaituzte eta bertan izan dira eguneko lehen hitzaldiak.\nKeynote, you're designing experiences\nP.J. Onori izan da hizlaria. Ez dabil Plone munduan baina web aplikazioak egiten eskarmentua duen gizona da. Garatzaileen eta diseinatzaileen arteko komunikazioa hobetzea funtsezkoa dela izan da hitzaldiaren oinarria. Garatzen dugun produktua askoz ere erabilgarriagoa egiten dela erabiltzaileentzat talde bakoitzak bestearen lana ulertzen duenean. Norberaren lana egiteaz aparte gure lankidearen lana ulertzen saiatu behar garela azken produktua hobea izan dadin.\nGaratzaileek ez dugula kodean bakarrik pentsatu behar, hau da, erabiltzaileak guk garatzen ditugun gauzak erabiltzen dituztela eta hori argi izan behar dugula gogoratu digu. Erabilgarritasun kontuak ez direla diseinatzaileek soilik pentsatu beharrekoak eta guk ere gai horretan muturra sartu eta elkarlanean aritu behar garela.\nHau urtero egiten den hitzaldia izan ohi da, bertan Ploneren sortzaileek urteari errepasoa egin eta etorkizuna nolakoa izan daitekeen kontatzen dute. Gaurkoan Plonek 10 urte bete dituela eta, historiaren errepaso bat egin dute eta Plonek duen komunitatea goraipatu dute. Hizlariak Alex Limi eta Calvin Hendryx-Parker izan dira.\nBeginner mistakes, experts failures\nAlan Runyan Ploneren sortzaileetako batek, hasi berria zarenean egin behar ez diren gauzak zeintzuk diren azaldu ditu eta adituek egiten dituzten arren onak ez diren gauzak zeintzuk diren ere azaldu du hitzaldi interesgarri honetan.\nKiller Worfklow Apps\nIntranetei zuzendutako hitzaldia izan da hau, eta unibertsitate baten erabiltzen den kasua azaldu dute bertan. Guzti hau egiteko hiru produktu nagusi sortu dituzte: plone.app.workflowmanager (workflowan era grafikoan eta errazean editatzeko tresna), uwosh.pfg.d2c (PloneFormGen formulario batetik elementu-motak sortzeko produktua) eta collective.pfg.dexterity (PloneFormGen formulario batetik Dexterity erako objektuak sortzeko produktua).\nMatthew Wilkes Plone eta Zoperen Segurtasun Taldeetako kideak Ploneren segurtasun mekanismoak zeintzuk diren eta nola funtzionatzen duten azaldu du, batez ere azken urte honetan egon diren segurtasun-zuloak konpontzeko prozesuak azalduz.\nGaur ere, interesgarrienak izan direnak azalduko ditugu.\nNahiz eta Ploneren orrialdean Windowserako instaladorea eskaini, honek oso ondo funtzionatzen ez duela-eta kexa azaldu du hizlari batek. Hori konpontzeko nahia erakutsi dio instaladoreen arduradunak eta azkenaldian instaladoreekin (plataforma guztietakoak) edukitako arazoak zeintzuk izan diren ere azaldu dituzte.\nMatt Hamilton NetSight-eko buruak Windows-eko loginarekin Plonen nola autentikatu erakutsi du login berriz egin gabe, hau da, Windows-en sartzeko erabilitako logina berrerabiliz Plonen sartzeko. Honek ActiveDirectory baten dauden erabiltzaileekin funtzionatzen du eta bai Internet Explorer zein FireFox nabigatzaileetan funtzionatzen du.\nploner.formwidget.recurrence produktuak nola funtzionatzen duen azaldu du Lennart Regebrok. Errepikatzen diren ebentuak modu automatiko batean sortzeko modua ahalbideratzen du, plonen ebentuak sortzeko erabiltzen den elementuari propietate berezi batzuk gehitzen dizkiolarik\nPlone fundazioko kide berria den Mexikarrak telebista baten webgunerako garatzen ari den produktuak erakutsi ditu. Napolesen ezagutu genuen Hector, eta egia esan produktu txiki eta erabilgarriak garatzen ditu. Konferentzia amaitu bezain pronto hainbat produkturi buruz jardun dugu eta elkarlanean produktu amankomun batzuk garatzeko aukera ikusi dugu. Ploneko albisteak ematen dituen aukerak zabaldu eta objetu mota aberatsagoa garatzeko beharrari buruzko solasaldi interesgarria izan dugu.\nPlone garatzailea. Kirolaria balitz, arropa marka bat litzateke.


Muruetako udaletxe berriaren azken egokitze lanak hasiko dituzte - Busturialdeko Hitza : Busturialdeko Hitza\nMuruetako udaletxe berriaren azken egokitze lanak hasiko dituzte\nMuruetako Udalak jakitera eman duenez, obren azken esleipena gauzatu dute.\nJabier Ondarza Muruetako alkatearen berbetan, “hamar urteko iraupena izan duen proiektu baten azken pausoa” izango da udaletxeko eraikin berrian egingo dutena. Azaldu duenez, proiektuari herriko tabernagaz hasiera eman zioten. Izan ere, herriko zerbitzuei lehentasuna eman nahi izan zioten.\nMuruetako udaletxe berria.\nLanak astiro joan izan diren arren, berriztapena bukatzeko gutxi falta dela adierazi du Ondarzak. Duela sei urte inguru hasi zituzten udaletxea lekualdatzeko lanak. Horrela, herriko abadetxe zaharrean igogailua jarri zuten udan eta egokitze lanak bukatzeko berogintza, elektrizitate, argiteria, margotze, iturgintza eta alarma instalazioko lanak egingo dituzte, besteak beste.\nOndarzak zehaztu duenez, lanek bi hilabeteko iraupena izango dute. Horrela, 2019ko lehen hilabeteetarako obrak bukatuta izatea espero du udalak. Lanen aurrekontuari dagokionez, 85.000 eurokoa izango dela adierazi du alkateak.\n19. mendeko abadetxea. 2000. urtera arte herriko abadetxea izan zena estilo neoklasiko eredu hartuta egindako eraikina da. 19. mendean eraikita, hasiera batean herriko etxea edota udaletxea izateko sortu zuten, baina guda karlisten ostean udalak izandako diru arazoen ondorioz parrokiari eman zitzazion eraikina mailegu modura.\nOrain hamabost urte, akordio baten bitartez udalak eraikina berreskuratu zuen, eta Muruetaren planifikaziorako giltzarri bezala erabiltzea erabaki zuen. Izan ere, erdigunean kokatuta egoteaz gain, eraikina “herriaren nortasun historikoaren ondarea” dela azaldu du alkateak.\nTabernan burututako lehenengo lanen ostean, udalerriko nukleo nagusiaren zentralizatzea gauzatzen hasi zen udala. Eleizalde auzoa herrigune modura indartzeko, hamar urtetan kultur aretoa, egotelekua, aparkalekuak, herriko plaza eta inguruan eraiki duten Babes Ofizialeko Etxebizitzen urbanizazioagaz udalak zerbitzu eta ekipamendu publikoak herritarrei hurbildu nahi izan die.


Plentziako Udala - AURKEZTU DA 2018ko AURREKONTU-PROIEKTUA\nAURKEZTU DA 2018ko AURREKONTU-PROIEKTUA\nPlentziako Gobernu Taldeak 2018rako aurrekontuen zirriborroa aurkeztu zien gainerako talde politikoei. Pasa den urtarrilaren 16an Ogasun Batzordearen ez-ohiko saioan zehatz-mehatz azaldu ziren Plentziak 2018an izango dituen diru-sarrera eta gastuen kapitulu guztiak.\nLehenik eta behin, esan behar da Gobernu Taldeak 4.725.643,14€ izango dituela 2018rako, hau da, aurreko ekitaldian baino 309.918,14€ gehiago (5,6%). Funtsean, hazkunde hori zor zaio Udalkutxa finantzaketa-funtsak eginiko ekarpen positiboari, berau delarik diru-sarreren iturri garrantzitsuena. Kontrako aldean dago Udalak 30.036,43 € itzuli behar dizkiola Foru Ogasunari, azken horrek gaizki egin zuelako OHZ-gatik eta Jarduera Ekonomikoen gaineko Zergarengatik biltzekoa zen diruaren aurreikuspena.\nHalaber, aipatzekoa da aurreztu egin dugula hainbat arlotan; esaterako, argindarraren fakturan 204.285,69€ gastatu ziren 2014an, eta 2017an aldiz 135.241,46€; kopistegi zerbitzuan %70 ingurukoa izan da aurrezkia; zakur-bilketa zerbitzuan 2.551,89 € gastatu dira 2017an, 2015ean (11.073,17€) baino askoz gutxiago; eta politikarien ordainsariak ere 20.933,93€ murriztu dira (2017an 69.766€ izatetik 48.832,07€ proposatu dira 2018rako, Gobernu Batzorderik ez dagoelako).\n2018an Udalak asmoa du Gaminizen dauzkan 5 bat aparkaleku-plaza esleitzeko, eta baliteke horrek ez-ohiko diru-sarrerak sortzea. Eta garrantzitsuagoa dena, urtetan erabili ez diren plaza horiek (edo oso modu irregularrean erabiltzen direnek) zerbitzu baliagarri bat emango dute.\nAipatzekoa da garrantzi handia emango zaiela hainbat proiektu idazteko eta aztertzeko prozesuei, adibidez, Arpillaoko udal aparkalekuaren egoerari buruzko diagnostikoari, herriko neska-mutilen esku dagoen Plentzia Amesten ekimenari edota Mungia Bidea errepide zatian (Hiltegiko eskaileretatik hasi eta Palanketera arte) espaloiak jartzeko proiektuari. Gainera, inbertsioak egingo dira udalaren hainbat lokalen jarduera erregulatzeko, esaterako, udal rugby zelaiko txokoa, hondartzako taberna zaharberritzeko eta martxan jartzeko proiektua, eta hainbat kirol taldek beren ontziak gordetzeko duten biltegiko jardueraren aldez aurretiko jakinarazpena. Horrek esan nahi du, hainbat inbertsio egin beharko direla proiektu horietan.\nHirigintza, lan eta zerbitzuen arloan, hainbat proiektu daude aurreikusita: gaur egun hainbat elkartek erabiltzen duten kultur etxe zaharreko (Kristo Eskailerak) eraikinaren teilatua zaharberritzeko lanak (14.301,27 €); Txurruatik Puntebusterrira doan Areatzako tartea asfaltatzea (130.068,67 €, Gorlizek eta Plentziak finantzatuta) eta Txipio Bidea urbanizatzea rugby zelaitik Musaurieta arteko zatian (geldikinetik ordainduko da). Azpimarratzekoa da orobat Astillero plazan, Udaletxearen ondoan, turismo bulego berri bat eraikitzeko proposamena (70.158 €); hala, ez litzateke gehiago ordainduko jubilatuen etxeko alokairu-errenta, zeren jubilatuak egun bulegoa dagoen tokira joango lirateke, eta bulegoa bera eraikin berrira (errentan aurreztutakoarekin eraikina 4 urtetan amortizatuko da gutxi gorabehera).\nBestalde, Udalak argiztapen publikoan inbertitzen jarraitu nahi du: azken koadro elektriko zaharra berritu (5.182,43 €) eta kaleko argi berriak jarri herriko hainbat eraikin eta kaletan.\nInbertsioak egingo dira hainbat kirol instalaziotan, adibidez padel pistetan, Ardantza rugby zelaian (inguruko hesia eta aterpearentzako teilatua), Errotabarri futbol zelaiko sareetan edota piraguismo lokaletan (sistema elektrikoa berritzea).\nKirolen kapituluan, aurrera jarraituko dugu Plentziako klub/taldeak babesteko ekimenarekin, euren eguneroko kirol jarduerarako behar dituzten diru-laguntzak mantenduz, kirol ekitaldiak bultzatuz eta kirol instalazioen erabilpena erregulatuz.\nBerdin gertatzen da Kultura sailean; arloko partida handitzea proposatzen, eta batez ere kultur ekitaldien aldeko apustua egiten jarraitzea, halakoak sendotu eta errotzeko. Jarduera berriak jarriko dira martxan Plentziako kultur agenda dibertsifikatzeko eta kokaleku berrietara eramateko. Bestalde, Plentzia Kulturaz marka sendotuko da, inbertsio bat baita herriarentzat.\nBerdintasun eta Jendarte Ekintza arloari dagokionez, aipatzekoa da handitu egin dela Berdintasun partidaren aurrekontua, Plentziako mugimendu feministak proposatutako jarduerekin kolaboratzeko. Hala, 2017an 10.000 €koa zen partida 20.000 €koa izango da 2018an, kontuan hartuz herri-mugimenduak ekimen gehiago antolatuko dituela, eta gainera, Udalak proiektu bat bultzatu nahi duela Emakunderekin eta Uribe Kostako Mankomunitatearekin batera, Plentziako Indarkeria Matxistaren aurkako Planaren puntu estrategikoetako bat garatzeko.\nHerriko jubilatuek udalaren laguntza jasotzen jarraituko dute, udalak bere gain hartuko dituelako jubilatuentzako lokalaren gastuak eta, horrezaz gain, 4.000 €ko diru-laguntza nominatiboa ere emango zaie. Gazteek, bestalde, badituzte Topaleku Zerbitzua, Gazteentzako Informazio Puntua, Gazte Plana eta Plentziako gazte-mugimenduarekin sor litezkeen balizko kolaborazioak.\n2016ko (Enplegu Anezka) eta 2017ko (45 urtetik gorako Emakumeen Enplegagarritasuna) politikarekin jarraituz, 2018an 15.000€ bideratuko dira prestakuntza-proiektu batentzat, Enplegua Sustatzeko. Arlo horrek finantzatuko du orobat udako langileen kontratazioa eta Eskualdeko Enplegu Plana (Behargintzaren laguntzarekin).\nEz da aldaketarik proposatzen gizarte arloko irabazi asmorik gabeko erakundeek jasoko duten laguntza ekonomikoko partidan: 20.000 €koa izango da guztira.\nIngurumen arloan aipatzekoa da partida bat bideratuko dela (15.000 €) Isuskitzako udal lurretan bertako basoa berreskuratzeko, iaz ingurune hartan bertan hasitako proiektuarekin jarraituz.\nPlentziako turismo materiala berritzeko apustu egiteaz gain, Turismo Bulegotik urian gertatzen diren ekimen eta notizien, sare sozialen bitartez berri emateko proiektua garatuko da.\nKomertzioari dagokionez, gure herrian zehar kokaturiko informazio-panelak eguneratu eta berriztatuko dira. Gainera, Hostalarien Elkartearekin batera herri komertzioaren aldeko sustapen kanpainia abiatuko da.\nEuskarako partidak ez du izango hazkunde handirik; “Euskara Agenda” suspertzen jarraituko dugu, herriko gizarte- eta kultura-eragileen laguntzarekin eta Gorlizeko Euskara Zerbitzuarekin koordinaturik. Partida berri bat sortuko da, aurten egingo den “Euskaraldia” antolatzeko eta Plentziako taldeen proposamen berriak jasotzeko (adibidez, Literohitura Irakurle Taldeak idazleekin antolatutako hitzorduak). Asmoa da iazko ildoari eustea, espazio berrietara inplementatuz.\nHezkuntza saileko partida hazi egingo da, batez ere eskolako instalazioen mantenimendu beharrengatik. Aurten, hezkuntzako agenteek lagundu diote Udalari hainbat jardueratan, eta ez da hazkunderik planteatu proposamen horiei esleitutako zenbatekoak handitzeko, Plentziako Eskolako Guraso Elkarteari zuzendutako partidan izan ezik; kasu horretan, partida hazi egin da, 2016tik detektatu den udalaren akats bat konpontzeko.


Azpeitia dantzan jarriko da uztailean - Uztarria (Azpeitia)\nAzpeitia dantzan jarriko da uztailean\n2008ko eka. 27a, 12:06\nAlima Ekialdeko dantza taldea, Itsasi, Argentinako Gazte-Alai eta Sahatsa eta Esloveniako Maj dantza taldeak izango dira uztailean, Azpeitia dantzan ekimenaren baitan\nUztailaren 6an izango da lehena, sabel dantza emanaldia\nLaila Rangel dantzariak emanaldia eskainiko du uztailaren 6an, Alima Ekialdeko dantza taldearen baitan. Argazki originala\nSaninazioei aurrea hartuz, hainbat urtean egin izan den ekimenak ez du hutsik egingo aurten ere. Azpeitia Dantzan ekimenak lau emanaldi eskainiko ditu uztail honetan. Alima Ekialdeko dantza taldea, Itsasi, Argentinako Gazte-Alai eta Sahatsa eta Esloveniako Maj dantza taldeek hartuko dute parte, hurrenez hurren aurtengo edizioan.\nUztailaren 6an izango da lehen ikuskizuna. Amancay Gaztañaga zestoarrak zuzenduta Alima Ekialdeko dantza taldeak, sabel dantza emanaldia eskainiko du Azpeitiko plazan. 20:00etan hasiko da dantza eta besteak beste, Dantza Faraonikoa, Oriental Klasikoa eta Zetazko Beloa piezak dantzatuko dituzte.\nHurrengo hitzordua uztailaren 19an izango da. Itsasi Azpeitiko dantza taldeak Zazpi Haizetara ikuskizuna eskainiko du Izarraitz pilotalekuan. Ainara Bidal eta Maite Maiz-ek zuzenduko du eta 22:00etan hasiko da.\nArgentinatik, `Hator Hona!´ ekimena\nArgentinatik etorriko dira hurrengo emanaldia eskaintzera. Sahatsa dantza taldearekin batera, Argentinako Gazte-Alai taldeak ikuskizuna eskainiko du. Talde horrek duela bost urte Hator Hona! izeneko elkartruke programa abian jarri zuen. Horri esker, uztailero, Euskal Herritik Argentinako Necochea lurraldera zortzi bat gazte joan izan dira euskal kulturaren inguruan hainbat tailer garatzera. Aurten, ordea, proiektua osatu egin da eta handik etorriko dira hona, euren arbasoen lurra ezagutzera.\nSahatsarekin batera uztailaren 24an Azpeitiko plazan eskainiko duten ikuskizunean, Euskal Herriko zein Argentinako dantzak uztartuko dituzte. 22:00etan hasiko da emanaldia.\nEslovakiako dantza eta abestiak\nSan Inazio egunean izango da Azpeitia Dantzan ekimenaren baitako azken emanaldia. Uztailaren 31an Eslovakiako Maj dantza taldea ariko da Azpeitiko plazan. Eslovakiako hainbat eskualdetako dantza eta abestiak entzuteko aukera izango dute bertara hurbiltzen direnek, saninazioetan bete-betean izango dira herritarrak ordurako.


Bost kasu berri atzeman zituzten atzo eta apur bat jaitsi da intzidentzia tasa - Zarautz - Zarauzkohitza.eus\nBost kasu berri atzeman zituzten atzo eta apur bat jaitsi da intzidentzia tasa\nAmaia Urbieta Arruti 2021-01-12 14:23\nUrola Kostako ia herri guztietan gora egin du intzidentzia tasak herenegungo datuekin alderatuta, baina Zarautz salbuespena da; apur bat bada ere, jaitsi egin da 100.000 biztanleko kasuen tasa. Hego Euskal Herrian, berriz, ia milara iritsi dira atzemandako kasu berriak.\nOsasun Sailak argitaratu du egunero plazaratu ohi den koronabirusaren datu eguneratuen txostena. Haren arabera, 26 lagunek eman zuten positibo atzo eskualdean. Horietatik bost zenbatu zituzten Zarautzen, eta apur bat bada ere, behera egin du intzidentzia tasak herrian: 269,84koa da gaur-gaurkoz, eta eremu horian jarraitzen du.\nZumaia soilik dago eremu gorrian eskualdean, eta herri horretan azkenaldian izan den gorakadaren ondorioz, konfinamendu perimetrala ezarriko dute ostegunetik aurrera. Hala iragarri zuen atzo Eusko Jaurlaritzako Osasun Sailburu Gotzone Sagarduik. Atzokoan lau kasu berri atzeman zituzten Zumaian, eta intzidentzia tasa igo egin da atzotik: 712, 32koa da gaur gaurkoz, eta 681,80koa zen atzo.\nAtzoko datuei erreparatzen jarraituta, eskualdean Azkoitian atzeman zituzten kasu gehien: zortzi. Herenegun baino sei kasu gehiagorekin, gora egin du han ere kasu metatuen tasak. 225,32an zegoen atzo zifra, eta 292,08an dago gaur. Azpeitian sei kasu berri atzeman zituzten atzokoan, igandeko kopuru berdina, eta 374,51koa a hango intzidentzia tasa; gutxi bada ere, gora egin du.\nOrion, berriz, hiru kasu berri zenbatu zituen Osakidetzak atzo, eta kasu metatuen tasa igo egin da atzotik herri horretan ere; 326,16koa da zifra gaur, eta 277,23 zen atzo.\nAizarnazabal kezka iturri izan da egunotan, baina asteburuan atzemandako 21 kasuen ondoren, bakarra atzeman zuten atzokoan. Intzidentzia tasa 8972,69koa da han, baina 5.000 biztanle baino gutxiago dituen herria izanik, kasu berrien gorabeherek eragin handia dute zifra horretan. Eskualdeko gainontzeko herrietan, Aian, Getarian, Beizaman, Errezilen eta Zestoan, ez zuten kasu berririk atzeman atzokoan.\nHego Euskal Herrira begira\nAzaroaren 21etik atzemandako positibo berrien kopururik altuena atzeman zuten atzo Hego Euskal Herrian: 979. Atzo koronabirusa atzemateko 14.000 proba egin zituzten Osakidetzak eta Osasunbideak, herenegun baino 2.000 gehiago. Horiek kontuan hartuta, %6,9 da positiboen ehunekoa Hegoaldean. Atzemandako ia mila kasuetatik, Bizkaian zenbatu dituzte gehien: 492. 219 izan ziren Gipuzkoan, Nafarroan 162 eta Araban 92.\nOspitaleetako egoerari erreparatuta, 45 pertsona ospitaleratu zituzten atzo, eta egun 345 lagun daude erietxean. Horietatik 75 daude Zainketa Intentsiboen Unitatean.


Game Dream Car koloreztatzen Online. Play for free\nGame Dream Car koloreztatzen\nPlay jokoa Dream Car koloreztatzen Online:\nGame Description Dream Car koloreztatzen\nAmets egin dezakezu zure auto buruz, baina ezin duzu gure joko kolorea erabakiko du hori gehien gustatzen zaizuna kolorea aukeratu ahal izango duzu. Aldatu gure eredu kolore eta emaitza gozatzeko. . Play jokoa Dream Car koloreztatzen konektatuta.\nTekniko jokoa Dream Car koloreztatzen ezaugarri\nGame Dream Car koloreztatzen gehitu: 16.09.2015\nBezalako jokoa Dream Car koloreztatzen Jokoak\nDeskarga jokoa Dream Car koloreztatzen\nEmbed Joko Dream Car koloreztatzen zure web orrian:\nJokoaren txertatu Dream Car koloreztatzen zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Dream Car koloreztatzen, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Dream Car koloreztatzen-rekin, baita ere, jokoa jokatu zen: